"Kafe instalazioa" antolatu dute Saran, gazteek laborantzaz hitz egiteko tertulia\n2018ko urriaren 23a, asteartea | Ordua Euskal Herrian 07:48:16\nELB sindikatuko Gazte Taldeak "Kafe instalazioa" ekitaldien edizio berri bat antolatu du, ostegunean Saran burutuko den saiotik abiatuta. Laborantzaren egunerokoaz errazkiago mintzatzera ekartzen dituzte gazte eta ez hain gazteak, eskualdeka antolatutako sei hitzaldiotan.\nIrudian, 2014 "Kafe instalazioa": nekazaritzan ari edo interesatzen diren gazteak bildu nahi dituzte saiootan. (Argazkia: Laborari)\nELB Gaztek eta AFIk antolatu zuten azken kafe instalazioa 2014ean izan zen Urdiñarben. Esperientzia aberats horren errepikatzeko xedea du aurtengo neguan ELBko laborari gazteen taldeak. Lehen hitzordua abenduaren 14eko finkatu da Saran.\nDuela zonbait urte Iparraldeko eskualde desberdinetan antolatu ziren kafe instalazioek arrakasta pollita ukan zuten eta gazte andana bat hurbildu zen. Instalazioaren [baserri bat bere gain hartzearen] gaia estakuru gisa hartuz, instalatu berri, instalatzeko bidean edo laborantxari nola lotu pentsaketetan ari ziren gazteek ideien eta ikusmoldeen partekatzeko tokia atxeman zuten. Batzuek instalatzeko proiektuaren gogoetatzen ari ziren, beste batzuk aldiz instalatu berriak ziren eta gibelatze ttipi baten hartzeko parada izan zuten. Batzuek heien ibilbide luzeagoaz pundu bat egin zuten ere. Esperientzia eta proiektu desberdinen nahasteak eta trukatzeak gaualdi aberatsak sortu zituen eta parte hartzaile guziek bazuten zer pentsa etxerateko bidean.\nKafe instalazioaren funtsa hori baita: elgar ezagutzeko, trukatzeko, mintzatzeko, eztabaidatzeko edo entzuteko gune baten proposatzea giro goxo bat sortuz usaiaz kanpoko leku batean. “Nahiz eta ofizio eder bezain interesgarria egiten dugun, badakigu laborantzan denbora libro guti dugula. Zaila zauku batzuetan denbora hartzea gauzen pentsatzeko, besteekin partekatzeko, egunerokotasunaz urruntzeko eta ikuspundu orokor baten ukaiteko. Gehienetan jendarteak duen erritmo kuadratuaz kanpo gelditzen gira, lan tenoreak, asteburuak, bakantzak…” ohartarazten du Laura Irigarai, Azkarateko laborariak.\nEgoera sozialaz harat ere, egoera ekonomikoa aski aldakorra dela ere erran daiteke. “Garrantzitsua da laborantzak eta laborariek bizi dugun bakartasunaren haustea eta jendartearekin harremanetan segitzea. Beharrezkoa zauku biltzea eta hitz egitea, zendako ez hasi kafe instalazio\nbatekin?”, dio Peio Elizeitsek. Kafe instalazioen helburua tokian tokiko gaietaz hitz egitea da ere, lurraldearen berezitasunaz eta egoera sozio-ekonomikoaz, herritarren arranguretaz, laborari gazte eta ez hain gazteen bizipenetaz.\nUsaiaz kanpoko lekuak ekartzen duen giro goxoak jendearen errexkiago mintzatzeko ahala emaiten du. “Bakotxak bere lekua atxemaiten ahal du\neta denek denen ohar, ikusmolde edo iritzietaz ikasten dute”, azpimarratzen du Peio Elizeitsek. Aurtengo negua baliatu nahi du taldeak berriz ere instalazioaren aipatzeko. Iparraldeko eskualde guzietan ibiliko da eta aldi huntan, lekuen arabera, tematika bat proposatuko du. Aldi oro bi pertsona\ngomitatuak izanen dira eta bakotxak bere lekukotasuna ekarriko du. Ondotik, debate libre bat izanen da, edozoin galdera edo oharren egiteko tartearekin.\nHastapen batean tematika finko bat baldin bada ere, gaualdian zehar hainbat gai jorratzen ahalko dira, parte hartzaileen behar eta nahien arabera.\n“Kafe “instalazioak” deitzen ditugu bainan argi dugu instalatzeko bidea transmisioaren bidearekin gurutzatu behar dela eta iduritzen zauku kafe instalazioa bidegurutze horietarik bat izaiten ahal dela”, dio Laura Irigaraik. Horregatik gomita luzatua da instalatu berri edo instalatzeari pentsatzen\nduenari bainan ere erretretara hurbiltzen denari, laborari ez denari eta kurios denari.\nAbendutik maiatzerat, sei saio\nSei kafe instalazio proposatuak dira abendutik maiatzerat:\n- Saran, abenduaren 14ean, ostegun arratseko 9tan, Pleka Trinketan. Hegoa Mendiboure eta Joana Urbistondok heien ibilbidea aipatuko dute, gaualdiaren gaia lurra izanen dela.\n- Donaixtin, urtarrilaren 25ean, Briseteia ostatuan, transmisioaren gaia aipatuko da instalatu berri den laborari batekin eta bere etxaldea uztekotan den beste batekin.\n- Xiberuan, otsail hondarrean, mendiaren gaia jorratuko da.\n- Bankan, martxo hondarrean elkarlanaz arituko dira.\n- Heletan apiril hondarrean, Ossau Irati sormarka eta bere ondorioak aipatuko dira.\n- Bastidan, maiatz erditsutan, laborantxa biologikoa izanen da gai nagusia.\nGomitak eta data zehaztuko dira ondoko asteetan.\nKanal hauetan artxibatua: Laborantza | Ipar Euskal Herria\nELBko lehendakari Panpi Sainte-Marie Barkoxeko Ühartia etxaldeko nagusi Cathy Xabalgoiti Pauen epaituko dituzte azaroaren 5ean, hegaztien gripearen aferan etxalde hartako ahatek hiltzera joandako DDPP zerbitzuko funtzionarioei bidea itxi zietelako. Ondoren prefetaren aginduz ahate haiei egindako analisi guztiek erakutsi dute ahateak sano zeudela, baina hala ere Paueko prokuradoreak auzitara iritsi arteko onik ez du izan.\nAzken urteotan, Euskal Herrian ere bai, haragiaren tira apaltzen doa, lanjeroski iduriz, ekoizleentzat. L214 bezalako elkarte ekintzaileek, hiltegietako abereen trantze larriaz ohartarazten gaituzte eta egunetik egunera beganoen urratsetatik abiatzen gara, kasik deus finkoki deliberatu gabe. Supermerkatura zuzentzean, apaletan lautzen diren zitzi puska odoltsu gorriegiek disgustua hazten digute. Begiak tirriatzeko espreski tintatuak balira?\nLaborantza munduan isiltasun handia bada, omerta... [+]\nErle Beltzaren Eguna igandean Bidarrain, hitzaldi eta erakusketaz hornitua\nIgandean, urriak 7, Erle Beltzaren Egunaren laugarren edizioa ospatuko dute Bidarrain. Hainbat erlezainen erakusketa eta salmenta lekuez gain, aurtengoan hitzaldia ematera gonbidatu dute apiterapian ezaguna den Ballot-Flurin etxeko arduraduna.\nHartz "bakarra" askatu dute Zuberoa-Biarno muga-juntan\nHelikopteroz ekarri dute eta Zuberoan gaindiko mendietan askatu, Biarnoko muga-juntan. Jean Lassalle diputatu biarnesak hartzaren aurka egiteko prest dagoela adierazi du, baita preso joateko prest dagoela adierazi ere.\nELBk Ipar Euskal Herriko laborantza eta elikagai proiektua aurkeztu du\nBereziki Iparraldeko udalak biltzen dituen Euskal Elkargoari, baina ELB Euskal Herriko Laborarien Batasuna sindikatuak hautetsi, laborari eta herritar guztiei aurkeztu die Ipar Euskal Herriko laborantza eta elikagai proiektua eta hori gauzatzeko gobernantza proposamena.\n2018-09-26 | Martta Irigoien\nAzken egun hauetan, frantses berrietan, polemika sortu duen afera Nicolas Hulot, trantsizio ekologistaren ministro ohiaren dimititzea izan da. Honek, Frantziako Gobernuan enpresa handiek (lobbyek) duten lekua eta boterea salatu nahian joan da.\nAustriako Schlosshof herrian bildu dira, ofizialki “bilkura ez-formala” deitu duten bat egiteko, Europar Batasuneko Nekazaritza ministroak. Bertan hitz egin behar zuten NPB Nekazaritza Politika Bateratuari 2020tik aurrerako emango zaion mamiaz.


Conques - Wikipedia, entziklopedia askea.\nConques (frantsesez eta ofizialki: Conques) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 263 biztanle zituen.\nKantonamendu canton of Conques\n44°35′58″N 2°23′47″E / 44.5994°N 2.3964°E / 44.5994; 2.396444°35′58″N 2°23′47″E / 44.5994°N 2.3964°E / 44.5994; 2.3964\nGrand-Vabre, Noailhac, Saint-Cyprien-sur-Dourdou eta Sénergues\n2007an Conques udalerrian erroldatutako biztanleak 283 ziren. Familiak 136 ziren, horien artean 60 pertsona bakarrekoak ziren (20 bakarrik bizi ziren gizonak eta 40 bakarrik bizi ziren emakumeak), 40 seme-alabarik gabeko familiak ziren, 28 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 302 etxebizitza zeuden, 139 familiaren etxebizitza nagusia ziren, 149 bigarren erresidentzia ziren eta 14 hutsik zeuden. 271 etxeak ziren eta 29 apartamentuak ziren. 139 etxebizitza nagusietatik 115 bere jabearen bizilekua ziren, 14 alokairuan okupaturik zeuden eta 10 doan lagata zeuden; 4 etxek gela bat zuten, 18 etxek bi zituzten, 20 etxek hiru zituzten, 42 etxek lau zituzten eta 54 etxek bost zituzten. 83 etxek euren parking plaza propioa zuten azpian. 79 etxetan ibilgailu bat zegoen eta 40 etxetan bat baino gehiago zituzten.\nConques udalerriko biztanleria-piramidea 2009an .\n2007an lan egiteko adina zuten pertsonak 171 ziren, horien artean 124 aktiboak ziren eta 47 inaktiboak ziren. 124 pertsona aktiboetatik 108 lanean zeuden (64 gizon eta 44 emakume) eta 16 langabezian zeuden (6 gizon eta 10 emakume). 47 pertsona inaktiboetatik 24 erretiraturik zeuden, 8 ikasten zeuden eta 15 "bestelako inaktibo" gisa sailkaturik zeuden.\n2009an Conques udalerrian 134 unitate fiskal zeuden, 272,5 pertsonek osaturik. Pertsona bakoitzeko diru-sarrera fiskalaren mediana urteko 12.914 euro zen.\n2007an zeuden 43 komertzioetatik, 1 erauzte enpresa zen, 1 janari enpresa zen, 3 bestelako produktu industrialen fabrikazioko enpresak ziren, 7 eraikuntza enpresak ziren, 10 ibilgailuen saltze eta konpontze enpresak ziren, 2 garraio enpresak ziren, 15 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 12 zerbitzu publikoetatik, 1 jendarmeria zen, 1 posta bulegoa, 1 igeltseroa, 1 margolaria, 1 zurgina, 2 iturginak, 1 argiketaria eta 4 jatetxeak.\n2009an zeuden 4 establezimendu komertzialetatik, 2 120 m2 baino gutxiagoko dendak, 1 okindegi zen eta 1 liburu denda zen.\n2000. urtean Conques udalerrian 23 nekazaritza-ustiategi zeuden.\nNoailhac (4,2 km)\nGrand-Vabre (4,7 km)\nVieillevie (5,3 km)\nSaint-Cyprien-sur-Dourdou (6,0 km)\nSénergues (7,0 km)\nSaint-Parthem (7,2 km)


Egunkaria aurrera » ‘Egunkaria auziko’ kronologia\n‘Egunkaria auziko’ kronologia\nOtsailak 21. Egunkaria-ko langileek Egunero egunkaria atera zuten. Lehen egunean 70.000 ale saldu zituen Egunero-k, eta Berria sortu artean iraun zuen (2003ko ekainaren 21ean sortu zen Berria; une hartan ia hamasei mila akziodun zituen).\nUztailak 31. “Sekulan abandonatu ez gaituen euskal gizarteari bere laguntza, arnasa eta babesaren beharrean jarraitzen dugula esan behar diogu, hemendik epaiketara begira bereziki”, adierazi zuten bost auzipetuek Andoainen egindako agerraldian. “Euskara sustatu izanaren errudun, euskal kultura sutsuki sustatu izanaren errudun, euskal komunikabidegintzan gartsuki jardun izanaren errudun… bai. Baina euskara sustatzeak, euskal kultura sustatzeak, euskal komunikabidegintzan jarduteak ez gaitu ETAkoak bihurtzen, tesi polizialak eta akusazio popularrak baieztatzen duen moduan”.\nAbenduak 19. Manifestazio erraldoia egin zen Bilbon, Egunkaria-ren epaiketaren aurka eta auzipetuen alde. Milaka eta milaka lagun batu ziren. Joan Mari Torrealdai, Iñaki Uria, Txema Auzmendi, Martxelo Otamendi eta Xabier Oleagak orduan ere babes zabala eta askotarikoa jaso zuten. “Bildu beharra dauka herri honek”, esan zuen Torrealdaik, auzipetuen izenean. “Ez dugu nahi gure aurkako zigorraren bitartez euskalgintzaren aurkako zigorrari bidea etorkizunean ireki diezaioten”.\nUrtarrilak 12. Jose Luis Alvarez Santacristina Txelis, Jose Mari Dorronsoro eta Carmen Gisasola euskal presoek azpimarratu zuten ETAk ez zuela Egunkaria-ren sorreran parte hartu. Guardia zibilek adierazi zuten auziko atxiloketa garaia “normal” joan zela, eta ez zuten kazetaren eta ETAren ustezko loturaz orduan ere frogarik aurkeztu. Presoek eta guardia zibilek lekuko gisa deklaratu zuten, akusazioek eskatuta.\nUrtarrilak 25. Egunkaria-ren independentzia eta pluraltasuna defenditu zuten defentsaren hiru lekukok: Iñaki Zabaleta Egunkaria Sortzen taldeko partaideak, Imanol Murua Uria kazetako langile ohi eta Egunkaria Sortzeneko kideak, eta Jose Luis Zinkunegi jesuiten buruak. Fernando Berridi defentsaren lekuko eta ABC-ko zuzendari orokorrak ere hitz egin zuen; El Diario Vasco-ko gerentea zela inprenta arloan izan zuen Egunkaria-rekin harremana “normala” izan zela zioen. Txomin Aizpurua ETAko kide ohi eta preso izandakoak adierazi zuen ez duela Egunkaria-ren sorrera garaiko txostenik ezagutzen -akusazioaren lekuko gisa deklaratu zuen-. Bi guardia zibilek ere deklaratu zuten, eta ez zuten frogarik aurkeztu.\nOtsailak 1. Orduan bukatu zen Egunkaria-ren aurkako epaiketa, parteek Espainiako Auzitegi Nazionaleko epaimahaiaren aurrean ondorioak irakurrita eta bost auzipetuek azken hitza esanda, eta epaiaren zain geratu ziren. Fiskalak eta defentsak auzipetuen absoluzioa eskatu zuten, haien aurkako frogarik ez zegoela iritzita. Dignidad y Justicia eta AVT herri akusazioek, aldiz, 12 eta 14 urte arteko kartzela zigor eskaerak egin zituzten auzipetuentzako. “Argi geratu da letra gizonak garela, ez arma gizonak”, esan zuen Joan Mari Torrealdai auzipetuak bukaeran.\nApirilak 12. Espainiako Auzitegi Nazionalak absolbitu egin zituen Joan Mari Torrealdai, Iñaki Uria, Txema Auzmendi, Martxelo Otamendi eta Xabier Oleaga Egunkaria-ko itxiera kasuko bost auzipetuak, euren kontrako frogarik ez dagoela ebatzita. Absolbitu egin zuen, beraz, Egunkaria. Javier Gomez Bermudez, Ramon Saez Valcarcel eta Manuela Fernandezek osatu zuten epaimahaia, eta aho batez hartu zuten erabakia. Sententziaren arabera, auzipetuek ez zuten deliturik egin eta zuten ETArekin loturarik eduki, itxiera neurria Espainiako Konstituzioaren babesik gabea izan zen, hedabideak demokrazian oinarrizko tresna dira eta itxierarekin adierazpen askatasuna urratu zen, Egunkaria-k ez zuen “terrorismoa” goresten, akusazioak frogarik gabekoak, ahulak eta oinarririk gabeak izan dira, eta atxilotuen inkomunikazio garaian ez zen kontrol judizialik egon —torturak eta tratu txarrak jaso izana salatu zuten—. Ikusteko zegoen Dignidad y Justicia eta AVT herri akusazioek Espainiako Auzitegi Gorenera joko zuten, helegitea sartuta.\nMaiatzak 4. Egunkaria-ko itxiera kasuko absoluzio epaia behin betikoa eta irmoa bihurtu zen, AVT eta Dignidad y Justicia elkarteek ez zutelako haren aurkako helegiterik jarri Espainiako Auzitegi Gorenean —bi elkarteok apirilaren 29an iragarri zuten ez zutela helegiterik aurkeztuko—. Apirilaren 12an jakinarazi zuen sententzia Auzitegi Nazionalak.\nMaiatzak 5. Jose Maria Vazquez Honrubia Espainiako Auzitegi Nazionaleko zigor aretoko epaileak jakinarazi zuen Auzitegi Nazionalak ez zuela Egunkaria-ko auzi ekonomikoaren aurkako epaiketa egingo, eta auzia Donostiako epaitegira igorriko zutela. Euskarazko kazetaren itxiera kasuko absoluzio epaiaren ondorioz, Vazquez Honrubiak ebatzi zuen auzian “delitu terroristaren” zantzurik ez dagoela, eta auzi ekonomikoan legokeen delitu bakarra ustezko iruzur fiskala litzatekeela —’ohiko delitua’—. Hori epaitzea ez zenez Auzitegi Nazionalaren eskunduntza, auzia Gipuzkoara pasatzeko agindua eman zuen —Egunkaria-ren egoitza Gipuzkoan zegoen, Andoainen—. Zortzi auzipetu zeuden auzi ekonomikoan, eta herri akusazioak 13 eta 26 urte arteko espetxe zigorrak eskatuak zituen haientzat, baita 235 milioi euroko isuna ere.\nMartxoak 1. Dignidad y Justicia elkartea Euskaldunon Egunkaria-ren auzi ekonomikotik kanpo utzi zuen Donostiako zigor arloko 3. epaitegiko epaileak eta, ondorioz, elkarteak ezingo zuen herri akusazio gisa aritu. Epailearen arrazoia: Dignidad y Justiciak ez du auzian esku-hartzeko zilegitasunik, elkartearen estatutuen arabera “terrorismoarekin” lotutako delituen kasuan bakarrik aritzeko helburua duelako, eta Egunkaria-ko auzi ekonomikoan ez dago “terrorismoarekin” inolako loturarik. Dignidad y Justiciak apelazio helegitea sartu zuen.\nAbenduak 26. Donostiako auzitegiak Euskaldunon Egunkaria-ren aurkako auzi ekonomikotik behin betiko kanpo utzi zuen Dignidad y Justicia eta, ondorioz, elkarte horrek ezingo zuen herri akusazio gisa aritu. Auzitegiko 3. salako magistratuek zioten Dignidad y Justiciak “zilegitasunik” ez duela auzian parte hartzeko, bere estatutuen arabera “terrorismoarekin” lotutako delituen kasuan soilik aritzeko helburua duelako eta Egunkaria-ko auzi ekonomikoak ez zuelako horrekin zerikusirik, kazetako itxierako absoluzio epaiak zioen bezala.\nUrriak 16. Europako Giza Eskubideeen Auzitegiak Espainia kondenatu zuen, Martxelo Otamendi Egunkaria-ko zuzendari ohiaren tortura salaketak ez zituelako behar bezala ikertu. Estatuak 24.000 euroko ordainsaria ordaindu behar izan zion Otamendiri.\nIrailak 26. Gipuzkoako Foru Aldundiaren Urrezko Bereizgarriak saria jaso zuten Egunkaria-ko langileek –Egin eta Egin irratiko langileek ere bai–.\nApirilak 7. Auzi ekonomikoko aurretiazko saioa egin zuten Donostiako Zigor Epaitegian. Defentsak artxiboa eskatu zuen eta Fiskaltzak zigor eskaerei eutsi zien.\nEkainak 11. Gipuzkoako Fiskaltzak auzi ekonomikoan apelazio helegitea aurkeztu zuen Gipuzkoako Lurralde Auzitegian (ekainaren 17an jakin zen), ustezko delituak preskribituta ez zeudela jota. Defentsak harekiko inpugnazioa aurkeztu zuen egun batzuetara.\nEkainak 19. Auzipetuek auzi ekonomikoko fiskaltzaren jarrera salatu zuten, eta “bultzada politikoa eta atzerabidea” zeudela ohartarazi.\nUrriak 14. Gipuzkoako Lurralde Auzitegiko 3. sekzioak itxi egin zuen Egunkaria-ko auzi ekonomikoa, Carmen Zubimendi Donostiako Zigor Epaitegiko epailearen erabakia berretsita. Orduan bukatu zen, beraz, Egunkaria auzia –aurrez, 2010ean, Espainiako Auzitegi Nazionalak itxiera kasuko epaiketan absoluzioa eman zuen—.


Otsailaren 27tik martxoaren 1era bitartean Aukeren azoka Galdakaon | Geuria\nStockean eta soberan geratu den materiala jarriko dute salmentan eta horretarako 30 estand jarriko dituzte. Galdakaoko dendek izena eman behar dute otsailaren 18a arte eta zozketa otsailaren 20an izango da.\nAukeren XVIII. Azoka antolatuko du Galdakaoko Udalak otsailaren 27tik martxoaren 1era arte, Behargintzaren, Dendari Elkartearen eta Eusko Jaurlaritzaren laguntzarekin. Ekimen hau 2005. urtean sortu zen eta urtero egiten da, Europako Gizarte-funtsaren laguntzarekin, “Valora” programaren bitartez. Agirre Lehendakariaren plazan kokatuko da azoka 10:30etatik 20:30ak arte. Guztira, 30 estand ipiniko ditu Udalak. Horretarako, udalerriko establezimenduek Dendari Elkarteko egoitzan eman beharko dute izena otsailaren 18a baino lehen. Salmenta postuetarako zozketa otsailaren 20an egingo da.\nEnplegu, Merkataritza eta Toki-garapen Arlotik bultzatu nahi den merkataritza-sektorea sustatzeko jarduera-programaren barruan dago ekimen hau. Era berean, materialak erakutsi eta salduko dira kalean, establezimenduaren aurrean, jarduera hau arautzen duten oinarrien arabera.\nSailkatuta: Aukeren azoka, Azoka, Behargintza, Galdakao, Galdakaoko Dendari Elkartea


Frankiziak – Tilin Talan – Haur eskolan donostian\nTilin Talan-ek 2004ean hasi zuen bere ibilera. Ordutik, ezaugarri bereizleak dituen haur eskolan bihurtu gara, kalitatezko zerbitzu berritzailea eskaintzen dugularik. Era berean, gure zerbitzuak dibertsifikatu egin ditugu, haurren aisialdirako programak eskaintzen ditugularik: eskolaz kanpokoak, tailerrak Aste Santuan, udaran udalekuak… eta guztia berezko nortasuna duen klubaren bitartez.\nTilin Talan-en oso argi dugu zein baliok bultzatu gaituzten pauso hau ematera: gardentasuna, ziurtasuna, bikaintasuna eta berritasuna.\nGuk badakigu negozio honen hastapenak ez direla errazak, konplexua eta nekagarria izan daitekeela ere. Hau dela eta, GURE EZAGUTZA ETA AZPIEGITURA GUZTIA ZURE ZERBITZURA jartzen dugu, ilusio handiz jaiotzen den proiektu hau denbora laburrean errealitate bihurtzen den ametsa izan dadin.\nGure frankizia ereduarekin, guk iraganean hanka sartu genuen horretan zuk sartzea saihestu nahi dugu, behar duzunean lagundu nahi zaitugu. Azken finean, zure esku jarri nahi dugu GURE NEGOZIO ARRAKASTATSU EREDUA zure inbertsioak ere erabateko arrakasta izan dezan.\nTilin Talan inbertsio moduan\nNor izan daiteke Tilin Talan-eko frankiziadun?\nTilin Talan negozio aukera bikaina da frankiziadun kudeatzaileentzat, berria ireki nahi dutenentzat baita egun irekita dauden eta birmoldatu nahi duten ikastetxeentzat. Inbertitzaileek ere aukera egokia dute, jarduera errentagarria eta interesgarria bait da.\nBeti ere, frankiziadunaren profila beti da funtsezkoa negozioaren ibilbidea egokia izan dadin; gure ezagutza eta esperientziekin batera noski.\n>Elkarrizketa pertsonala eta zalantzen argitzea.\n>Tokiaren eta hautagaitzaren azterketa.\n>Jardunean dauden gure ikastetxeetara bisita.\n>Negozioa martxan jartzeko lokalaren balioestea.\n>Frankizia hitzarmenaren sinadura.\n>Trebakuntza ikastaro pertsonalizatua.\n>Marketing planarekin irekiera.


barren.eus - Mendaroko ondare geologiko, espeleologiko eta arkeologikoa ezagutarazteko egitasmoa abian da\nArno Guraso Elkartekooek azaldu dutenez, tokian tokiko curriculuma indartzea jaso zuten euren egitekoetan, eta ‘Mendaro herria ezagutzen’ proiektuan sakontzeko helburuarekin, abiarazi dute egitasmo berri hau, "gure herriko ondare geologiko, espeleologiko eta arkeologikoa ezagutarazteko asmoz". Baloratuko badugu, inguruan duguna ezagutu behar dela filosofia jarraituz, kirolaren, historiaren nahiz zientziaren inguruko ezagutzatik gerturatuko dituzte inguru naturalera, ondorengoen eskutik: Morkaiko Mendizale Elkartearen baitako Leizarpe Espeleologia Taldeko Evaristo Rodriguez, Elgoibarko Hezur Museoko arduradun Jose Julian Marquez, Inma Mugertza hidrogeologoa eta Elgoibarko Fosilen eta Mineralen Museoko arduradunak.\nLehenengo ekintza, urtarrilaren 29an (zapatua) izango da, Trinitate baselizan, 18:30ean. Leizarpe taldeko Evaristo Rodriguezek ‘Piedra y agua. Otra visión de Mendaro’ hitzaldia emango du. Hitzaldia gaztelaniaz izango da, eta Mendaroko kobazuloen irudi eta planoak ikusteko aukera izango da. 10 urtez gorakoentzat gomendatua, eta herri osoari zabaldua.\nProiektu honen barruan sei ekintza antolatu dituzte, ikasturte honetarako, eta ekintza bakoitzaren berri zabalagoa aurrerago emango dutela zehaztu dute.\nURTARRILAK 29: Hitzaldi tailerra familientzat, Leizarpe taldeko Evaristo Rodriguezen eskutik, Trinitate baselizan, 18:30ean. ‘Piedra y agua. Otra visión de Mendaro’.\nKilimon bailara eta Kilimon errekaren ezaugarriak ezagutzeko irteera, Inma Mugertza hidrogeologoak gidatuta (Eguna lotu gabe dute).\nElgoibarko Hezur Museora bisita (Eguna lotu gabe dute).\nMUFOMI Elgoibarko Fosilen eta Mineralen Museora bisita (Eguna lotu gabe dute).


Gutuna: Zarauzko moilako obrak direla eta - Urola Kostako Hitza : Urola Kostako Hitza\nEzer baino lehen Zarauzko udalari eskertu beharrean aurkitzen gara moila konpontzeko izan duen jarreragatik. Dena den, gauzak beti hobetu daitekeenez, ekarpen positibo bat plazaratzeko asmoz gatoz. Atletismoko jauzietan 4 atal bereizi ohi dira: lasterraldia, oldarra, hegaldia eta erorketa. Ziklo osoa behar bezala burutu ahal izateko gune gutxi ditugu gure herriko kaian. Horien artean esanguratsuena Ama Birjina parean kokatutakoa izango litzateke. Gure harridurarako bertan masta handi bat ipini duzue orain, eta gainera oinarrian zabaltzen diren eta tarteak dituzten burdinez osatua. Kontuan izanik horrela jauziaren aurreko lasterketaldia eta bulkada erabat oztopatzen dela, masta hori lekuz aldatzea proposatu nahi genuke. Aukera bat lehen zegoen lekua izan daiteke. Udalari bere lana eskertu ondoren, espero dezagun gure haur eta gazteek herriko moilaz lehenbailehen gozatzeko aukera izatea.


Atxiloketa genero indarkeriagatik eta udalaren gaitzespena - Berria - Pasaia\nAtxiloketa genero indarkeriagatik eta udalaren gaitzespena\nPasaiako udaltzainek gizon bat atxilotu zuten joan den ostiralean, hilak 26, Trintxerpen, 22:00etan, genero-indarkeriako ustezko delitu bategatik.\nEtxeko gela batean giltzapetu zen emakume batek telefonoz deitu zien udaltzainei, bikotekideak bultzatu, umiliarazi eta iraindu egin zuelako, eta erasoa izateko beldur zelako.\nUdaltzainak etxebizitzara joan dira, eta egoera egiaztaturik, emakumearen osotasuna ziurtatu dute, zeina adingabeko batekin zegoen. Ertzaintzako agenteekin batera, gizonezkoa atxilotu dute, genero-indarkeriako delitu bat egotzita.\nLankidetza-protokoloan oinarrituta, atxilotua Ertzaintzako agenteen zaintzapean geratu da, eta haiek eraman dute, dagozkion eginbideak egin eta epailearen esku utzi dute.\nEmakume guztiek eskura dute 016 doako telefonoa. Urteko 365 egunetan dago erabilgarri, 24 orduetan, eta ez du arrastorik uzten fakturan, eta, beraz, berrikusitakoan inor ez da konturatuko deitu duzuela.\nBaldin eta deia berehalako arrisku-egoera batean gertatzen bada, 112 larrialdietarako telefonora bideratuko da, Udaltzaingoaren eta Ertzaintzaren zerbitzuek joan eta jardun dezaten.\nGertakari hori dela-eta, Pasaiako Udalak jendaurrean eta aho batez adierazi nahi du emakumeenganako indarkeriaren aurkako jarrera. Horrelako gertaerak ez ditugu gure gizartean onartzen, eta erakunde, elkarte eta herritarrok lanean jarraituko dugu, emakumeok indarkeria matxistarik gabe bizi gaitezen.\nBestalde, gure babes eta elkartasun osoa adierazi nahi diogu erasoa jasandako emakumeari.


Garaipen garrantzitsuak foballean eta errugbian, porrot mingarria eskubaloian - etakitto.eus\nGaraipen garrantzitsuak foballean eta errugbian, porrot mingarria eskubaloian\nFoballean, gizonezkoen Lehen Mailako Eibar FTk eta, errugbian, emakumezkoen Ohorezko B Mailako Eibar Rugby Taldeak garaipen garrantzitsuak lortu zituzten asteburuan. Mendilibarren mutilek 3-0 irabazi zioten zapatuan Levanteri eta arnasa hartu dute sailkapenean. Guntinen neskek, berriz, 72-0 irabazi zioten BUC Bartzelonari eta txapelketaren final erdiak jokatzeko txartela lortu dute. Errugbilariek sailkapenaren lehen postuan jarraitzen dute, partidu guztiak lasai irabazita, eta datorren domekan Les Abelles bigarren sailkatuari egingo diote bisita. Ohorezko B Mailako gizonek, ordea, 7-17 galdu zuten zuzeneko etsai duten Escor Gaztediren aurka eta denboraldiko azken bi partiduak irabazi (eta inguruan dituen taldeek ez irabaztea) beharko dituzte mailari eusteko.\nEskubaloian, gizonezkoen 1. Nazional Mailako Somos Eibar Eskubaloiak porrot mingarria jaso zuen zapatuan Uharteren aurka, 26-27. Eibartarrek maila handia erakutsi zuten sailkapeneko bigarren sailkatuaren aurka, baina azken segundoan kolpe latza jaso zuten. Partiduan zehar aurretik joan ondoren, talde biak berdinduta iritsi ziren amaierara eta eibartarrak garaipenaren bila joan ziren azken jokaldian. Atea libre utzita, indarrez ekin zioten erasoari, baina epaileak erasoan falta adierazi zuen eta Uharte taldekoek, epaileak adierazitakoa ikusita, baloia hartu eta libre zegoen eibartarren atea zulatu zuten. Fernando Fernandezen mutilek epaileari protesta egin zioten, falta eurei egin zietela esanez, baina ez zen atzera bueltarik egon.\nAsteburuko kirol emaitza gehiago hemen.\n« Nerea Gorriti (aktorea): “Betidanik parte hartu nahi izan dut Eibarko Antzerki Jardunaldietan” “Hilekoa(k)” erakusketan bisita gidatua egingo dute gaur arratsaldean, 19:00etan Topalekuan »


EBAZPENA, 2020ko uztailaren 1ekoa, Emakunde-Emakumearen Euskal Erakundeko zuzendariarena, 2019. urteko emakumeen eta gizonen arteko berdintasunaren arloko ikerlanen argitalpenen VII. lehiaketaren saria esleitu gabe uzteko dena. - Eusko Jaurlaritza - Euskadi.eus\nEmakunde-Emakumearen Euskal Erakundeko zuzendariaren 2019ko urriaren 2ko Ebazpenaren bidez, deialdia egin zen 2019. urterako emakumeen eta gizonen arteko berdintasunaren arloko ikerlanen argitalpenen VII. lehiaketarako (urriaren 21eko EHAA, 200. zenbakia).\nHalaber, laugarren oinarriaren 2. atalaren arabera, Hautaketa Batzordeak uste badu aurkeztutako lanak ez direla gutxienezko puntuetara heltzen, saria eman gabe gera daiteke.\nLehenengoa. 2019. urteko emakumeen eta gizonen arteko berdintasunaren arloko ikerlanen argitalpenen VII. Lehiaketaren saria esleitu gabe uztea.\nBigarrena. Ebazpen hau jakinarazten denetik aurrera, hilabeteko epea ematea ikerketa-lanen egileei lanak berreskura ditzaten. Hilabete igaro ondoren, Administrazioa ez da jaso ez diren lanen erantzule izango.\nLaugarrena. Ebazpen honek amaiera ematen dio administrazio-bideari, eta, beronen aurka, interesdunek berraztertzeko errekurtsoa aurkez diezaiokete Emakunde-Emakumearen Euskal Erakundeko zuzendariari, hilabeteko epean, ebazpen hau jakinarazi eta biharamunetik aurrera; bestela, administrazioarekiko auzi-errekurtsoa aurkez dezakete zuzenean, dagokion Administrazioarekiko Auzietako Epaitegian, bi hilabeteko epean, ebazpena jaso eta biharamunetik aurrera.\nIkus: EBAZPENA, 2019ko urriaren 2koa, Emakunde-Emakumearen Euskal Erakundeko zuzendariarena, 2019an emakumeen eta gizonen berdintasunari buruzko ikerlanak argitaratzeko VII. lehiaketarako deialdia egiten eta arautzen duena.


Ximun Fuchs deitzen naiz.\nJatorri bikoitza izenean daramat. Euskalduna eta judu alemana.\nEne izenen bi aldeetako aitatxiek kontzentrazio esparruekin harremana ukan dute.\nBaten familia guzia Auschwitzen desagertu zen. Bestea Francoren kontzentrazio esparruetan egon zen Leclerc jeneralaren armadari juntatzeko bidean gelditua. Biak beren kulturarengatik. Bat judua zelako, bestea euskaraz mintzatu zelako.\nBaina gure herrian “kontzentrazio esparrua” ez da aipatzen. Kartzela, hoberenean... Frankismoak ez du auzirik izan, nazismoak bai. Euskal herritarrak egon dira Gursen, Ezkaban, Mirandan, Baionan, Saturraranen, eta batzuk handik Polonia edo Alemaniara ere joan dira. Batzuetan kobazuloetan txikituak, Nafarroan bertan. Milaka eta milaka erail, desagertu, bahitu, bortxatu, deuseztatu, torturatu, beren iritzi edo kulturarengatik, eta historiarik gabeko populu bat izaten segitzen dugu oraindik.\nAntzerkitik ikusita, trauma masiboak jasan dituzten populuen ezaugarriak hurbiletik aztertzen bagenitu, zer ulertuko genuke gutaz? Zer ulertuko genuke sarraski antolatuaren eta kulturizidioaren ondorioaz gaur egungo begiekin?\nSorkuntzan zehar, besoetako liburuak izan dira: Nathalie Zajde etnopsikiatraren Bizirik atera diren haurrak, eta Gunther Anders filosofoaren Gu, Eichmannen seme-alabak.\nNathalie Zajde etnopsikiatrak, trauma masiboen ondorioak aztertu ditu, belaunaldietan zehar. Bigarren eta hirugarren belaunaldiek gaitzaren orbainak nola erreproduzitzen dituzten aztertu du. Eta horien artean ametsak. Hitzak eta kontakizunak familian lekurik ez dutenean, haurrek eta bilobek trauma jasan duten burasoen amets berberak egiten dituzte, beren ezaugarri guziekin: detaileak, bizirik irautearen zailtasuna, beldurra, errepikapen frenetikoa... Orduan, gure lurraldean pairatutako trauma kolektiboek zer eragin dute gure ametsetan, gure intimitate ezkutuenean? Hau izan da gure ardatz nagusietariko bat sormen prozesuan. Bestalde, Nathalie Zajdek esplikatzen du izaeraz eta sozialki frantses burges arrunta dela. Ezkertiarra, jainkogabea, errepublikazalea. Bere familiak holokaustoa jasan du judua izateagatik. Baina etnopsikiatriaren ondorioek psikiatriaren mugak agerian uzten dituzte traumaren ondorioen artatzeari buruz. Psikiatriak gizabanakoa bere kulturatik kanpo aztertzen du: bere sexualitatea, onarpena, aita, ama eta abar. Baina kultura ez du kontuan hartzen. Alta, beren kultura eta sinesmenengatik jasan dute holokaustoa. Ohartu da bere kulturak duela giltza, eta sarraskiak jasan dituzten populuen sendagaietariko bat kulturak berak atxikitzen duela bere barnean. Tresneria guzia eskaintzen du, trauma gizabanakotik askatzeko, patuaren pisua komunitateari kolektiboki eramateko aukerak emanez.\nEuskal Herrian, antzerkiak eraman lezake lan horren parte bat? Francoren bilobari gutuna, horren saiakera bat izaten saiatu da.\nGunther Anders filosofoak, Eichmann naziaren auziaren ondotik, haren semeari idatzi zion, gutun ireki bat proposatuz. Filosofia epistolarioa, filosofia eraginkorra egiteko asmoz. Gutun horretan, proposatzen zuen nazismoaren administratzailearen semeari elkartzea nazismo berrien arriskua borrokatzeko. Eichmann semea ez du haren jatorriagatik epaitzen, bere aita bezala joko zuen orduan. Ez, proposatzen dio bere arduraren parte bat hartzea, bere aitak utzi gaitzaren parte bat konpontzeko ez bada, horren ondorioak eta birsortzea sendatzeko asmoz. Baina guk zer erran diezaiokegu Francoren bilobari? Komunikabideetan, prentsa arrosak eman lezakeen lekua hartu du, baina sekula ez zaio ardurarik eskaini. Zer idatziko genioke printzesa moduan tratatua den Francoren bilobari? Zer gutun helaraziko genuke gure belaunaldiari, trauma jasan duten bilobak garenoi, komunitatean askatzeko gaitza, traumaren ondarea eta hitzik gabeko sarraskia.\nBaina antzerkia ez da filosofia. Antzinako Grezian, filosofia antzezlanaren ondotik egiten zen, gaur egun ostatuan egin ohi duguna. Antzerkiak eskatzen du haragia, bihotza, ekintza (hala uste dut behintzat). Espazio bat eskatzen du gatazka eta erronka agerian uzteko. Ospitalea hautatu dugu kutxatila irudikatzeko. Ospitalea gure herria da, gure bizitzaren pauso guziak markatzen dituen lekua (sortzetik heriotzaraino). Ospitaleak belaunaldi guziak gurutzatzen ditu, esparru sozial gehienak, eta sentipen kontrastatuak. Ospitalea, intimoa, gizartea eta herriaren bidegurutzea da. Zuriak dira paretak eta gorria odola, umeak, zaharrak, zauri txikiak eta orbain handiak.\nGure barnean diren iluntasunak oihal zuriaren gardentasunean agertzen dira itzalak bezala, belaunaldiz belaunaldi traumak utzi aztarnak balira bezala.\nFrancoren bilobari gutuna Euskal Herri osoan antzeztu dugu, 60 bat emanaldi egin ditugu. Errautsak eta Hamlet antzezlanekin, jende gaztea erakartzea lortu genuela erran nezake. Euskarazko antzerkia leku horretan berriz kokatzea lorpen handia izan zen: gizartean debatea sortu, eztabaidarako aitzakia eragin eta aldi berean euskal komunitatea bildu. Antzerkiaren helburua ez da sekula kontsentsua sortzea izan. Urratzen jakin behar da berriz josteko. Tabuek ez dute egonkortasuna bermatzen. Minak tapatzen dituzte, eta azken finean jendeak beste norabait begiratzen du bere zama arintzeko: erdarazko filmak, liburuak, antzezlanak... Gure inkontzientziak (beste batzuek ausardia deitu dutena) gazteria erakarri du antzerkira. Jendeak taldean etorri dira, eta ostatuko debateak eragin ditu. Gai bat izatetik hurbildu gara. Baina Francoren bilobari gutunak beste zerbait ekarri zuen: 80 urte inguruko “kuadrillak” ikusi ditugu gaztetxekoen alboan, adin horrek eskatzen dituen tresneriarekin: makilak, gurpilak eta betaurreko potoloak. Beraien historia bilakatu da. Jendea ez zaigu gerturatu lagunarte edo bikote edo ezagun taldean soilik, familian ere hurbildu zaigu, hiru edo lau belaunaldi antzerkiak besarkatuak. Uste dut antzerkiaren funtzioa, betebeharra eta lekua hortik jorratzea dugula helburu.\nKultura, eta antzerkia barne, gizartean aipatzen denean, ideia oso zabaletan galdu ohi gara eta ahoa borondate oneko adierazpenekin betetzen zaigu (ongizatea, irekidura, elkarbizitza, aisialdia...). Baina honek ez du eragiteko ardatz zehatzik ematen. Antzerkia ekintza da. Benetan, zertarako nahi dugu antzerkia sustatu?\nNoski, ongizatea, irekidura, elkarbizitza, aisialdia... herritarren artean sustatzea gauza eder eta errespetagarria da. Baina urgentziazko gaia lehen mailara igo nahi genuke: Euskara eta Euskal Herria. Antzerkia funtsezko bi funtziok definitzen badute, honakoak dira: hizkuntza baten imajinazioa garatzea (afektiboa eta pentsaera) eta herri baten historiaren lekuko izatea.\nJendea ez da hizkuntza batean mintzatzen behartuta dagoelako. Hizkuntza batean mintzatzen da, ereduak hizkuntza horretan jaso, eraiki edo garatu ditzakeelako.\nEgun, egoera hau da: jendeak euskaraz jakinda ere, bere haserreak, pozak, sorpresak, ondoezak edo irain gehienak erdaraz egiten ditu. Berez, euskal arteak eraman ditzakeen berezko ereduak oso urriak dira (filmak, antzerkiak, liburuak, joko elektronikoak...). Hau hilzorian dagoen herri baten seinalea da. Ez badugu herri gisa hil nahi, euskal artearen gudua buru-belarri eraman behar dugu, eta lehen-lehen lerrora ekarri. Bestela, beti erdaraz biziko gara gure barnean, eta hala biziko dira gure ondorengoak. Hau gure jardueran funtsezko erronka dela uste dut. Hau eta gure historia plazaratzea. Zerk eta nork kontatzen du bere garaiko historia, ez bada arteak? Historia liburuek irakurketa politiko eta zientifikoa markatzen dute, baina irakurketa sentikorra? Bere historia kontatzen ez duen herria ez da existitzen, eta mementoan gure historia kontatzeko tresna eta makineria artistikoa ahulak dira. Herritar gisa ez dugu gure historiaz jabetzeko aukera asko, eta ondorioz, ez gara existitzen. Komunitate gisa identifikatzeko, haserretzeko, pentsatzeko, pozteko, irakurketa sentikorraren adierazteko esparrua ureztatzeko premian gara.\nSorkuntza prozesu guzietan, ene komunitateari mintzo natzaio. Munduari mintzo diren artistak beren buruari baizik ez zaizkie mintzo. Mintzo natzaio ene auzoari, ene lagunari, ene amari. Nori mintzo natzaion badakit eta horrek zorroztasun maila handia eskatzen dit. Euskaraz mintzo naiz, eta euskaraz baizik kontatzen ahal ez diren gauzez mintzo naiz. Bestela, gauza bera erdaraz erraten ahal bada, orduan frantsesez edo espainolez egin obren ondoan, beti makal egonen naiz.\nEne herria kontatzen dut, “airearen zaporea” kontatzeko egiten dut antzerkia. Zer dio jendeak? Zer ez du aipatzen? Zer da hitzek gordetzen dutena? Zer da ikusten dudana? Antzokian komunitatea sortzen da, istorio batekin, imajinario kolektibo bat sortzea helburu, hizkuntzak eskaintzen dituen tresneria guziarekin.\nBaina lan guzi hau ezin da ibilbide pertsonala bezala ulertu. Bide honek bidelagunak eskatzen ditu. Artedrama eta Dejaburekin eraman da Francoren bilobari gutuna, eta ezin izanen zen beste molde batean sortu. Lerro hauek idazteko unean elkarlanean jarraitzen dugu, Zaldi urdina lanean. Francoren bilobari gutuna lptdp taldeko kide gisa sortu genuen. Ostera, talde horren baitako etapa amaitutzat eman eta Axut! sortu dugu, antzezlanak eta oro har euskal kulturari loturiko proiektuak euskara hutsez garatzeko xedez.\nAxut!: erronka jo, ekin, eragin, ausartu, saiatu, hanka sartu, besarkatu, jolastu. Aditz hauekin goaz aurrera.


Gure begiz - hamaika telebista - Page #5\nYvan Colonna Korsikako militante independentista ezaguna zendu da bart, hiru astez koman egon ondoren; Frantziako presondegi batean erasotu izan eta gero. Oihana Teyseyre Berriako kazetariak gertutik jarraitu ditu azken asteetako gertakariak; eta testuingurua ulertzeko gakoak eman dizkigu.\nGertatutakoa argitzeko ikerketa batzorde bat eskatu dute diputatu korsikarrek. Teyseyrek azaldu duenez, negoziazio fasea abiatu du Korsikako gobernuburuak Frantziako Barne ministroarekin, "heriotza bera negozio fasea hasi berritan gertatu da". Kazetariak nabarmendu du ikusi beharko dela kalean zer-nolako erantzuna duen gertatutakoak, eta horrek zer-nolako ondorioak dakarren. Frantziako hauteskundeen atarian, guzti honek ekar dezakeenaz ere mintzatu da Teyseyre.\nSara Polo: 'Ukrainatik ihesi, familiak banandu dira eta ume batzuk bakarrik heldu dira mugara'\nUkrainako inbasioa hasi zela hilabete bat betetzear denean, desplazatuen kopuruak goraka jarraitzen du. Hiru milioi errefuxiatu baino gehiago dira dagoeneko, horietatik erdia haurrak. Sara Polo Save The Children erakundeko haurren politiketarako arduradunak eman digu ume ukrainarren egoeraren berri. Azaldu duenez, Ukrainan dauden haurrak "arrisku larrian" daude, kalte fisikoak eta emozionalak bizitzen ari direlako. Ihes egitea lortu dutenek ere zailtasunei aurre egin behar diete; Polok gaineratu du haurretako batzuk bakarrik iristen ari direla herrialde mugakidetara. Horietako asko 14 urtetik beherakoak direla gaineratu du.\nGari Goikoetxea: 'Umeak dira euskaraz gehien egiten dutenak Udalerri euskaldunetan'\nEuskararen kaleko erabilera neurtu da Udalerri Euskaldunen Mankomunitateko herrietan, bigarren aldiz. 2021eko neurketek 2017koen gisa bereko emaitza eman dute: bost pertsonatatik hiruk egiten dute euskaraz. Ikerketak eman duena azaldu digu Gari Goikoetxea UEMAko teknikariak.\nArturo Villanueva: 'Ardo kultura bizia sustatu nahi dugu'\nArdo ekologiko eta naturalen lehen azoka antolatu du Biba Ardoak euskal mahastizain-ardogile ekologikoek sortutako kooperatibak. Martxoaren 20an eta 21ean izango da; igandean eta astelehenean; Euskal Herri osoko 15 etxaldeetako mahastizain eta ia 100 ardo dastagai izango dira Donostiko Tabakaleran. Arturo Villanuevak eman digu ekimenaren berri.\nGarazi Barriuso: 'Azpiegitura zibilen kontrako erasoak amaitu behar dira'\nGarazi Barriuso UNICEF elkarteko komunikazio arduradunarekin egin dugu bat Gurean Gaur magazinean. Ukrainan bertan egiten ari diren lana azaldu digu Barriusok; baita haurrek eta emakume haurdun zein erditu berriek duten egoera.\nIñigo Aduriz: 'Gudaren inguruan desberdintasunak dituzte Unidas Podemosek eta PSOEk'\nIñigo Aduriz kazetariarekin aztertu ditugu Madrildik datozen azken berrietako batzuk. Tartean, Moncloak gastu militarra handitzeko hartutako erabakia eta inbestidura blokearen Ukrainara armak bidaltzearen aurkako jarrera; Elizako sexu abusuak ikertzeko adostutako mekanismoa; eta Madrilgo Auzitegi Konstituzionalak Kataluniako alokairuak erregulatzeko legearen zati batzuk bertan behera uztearen ondorioez aritu da.\nJulen Orbegozo: 'Ukrainatik heltzen zaizkigun irudi batzuk gerra erromantizatzen ari dira'\nJulen Orbegozo kazetariarekin aztertu dugu Ukrainako gerra komunikazioaren alorretik. Propaganda eta fake news-ak, agintarien lengoaia eta eszenografia... denak komunikatzen baitu, denak badu helburu bat.\nNabarmendu duenez, maila militarrean gertatzen den gerraz gain, gerra energetikoa eta gerra komunikatiboa ere badela "agerikoa da". Bakoitzak bere errelatoa eta eszenografiarekin, Zelensky eta Putinen komunikatzeko era antagonikoak aztertu ditu Orbegozok. Azaldu duenez, mandatari Ukrainarra "sinbolo bilakatu da Mendebaldeko gizartearentzako", hain justu bere hartzailea Mendebaldea duelako, gaineratu du. Bere helburua "nazioarteko komunitateari dei bat egitea" izango litzateke, "gerra honetan parte har dezan". Putinek, aldiz, gertutasunetik at irudi serioa eman nahi duela azaldu du, "gerra justifikatu behar" duelako nazioarteko elite politikoen aurrean.\nHeltzen zaizkigun irudiez Orbegozok nabarmendu du horietako batzuk "gerra erromantizatzen" dutela. Bestetik, aipatu du errefuxiatuen ikuspegitik egiten ari direla erreportai asko; honen atzean "clickbait erraza" egon daitekeela salatu du, informazioaren "komertzializazioa".\nLengoaia eta eszenografia militarra, dena den, ez da soilik gerretan erabiltzen. Osasun larrialdia ezarri zenetik bi urte betetzen dira gaur, eta pandemian agintariek eta hedabideek hura erabili izan dute. Atzean helburu berdin bat dagoela azpimarratu du kazetariak; "gizartean beldurra sortzea".\nAsier Blas: 'Ukrainako gerran Europar Batasuna AEBren interesetan ainguratuta dago'\nAsier Blas EHUko politika zientzia saileko zuzendariarekin aztertu dugu Ukrainako gerra eta honek dituen inplikazio geopolitikoak.\nGaur Turkian Errusiako eta Ukrainako ordezkariek egindako bileratik "aurrerapausorik ez zela espero" aitortu du Blasek; "uste baino polikiago" doaz negoziazioak eta gerra "asko luzatu" daitekela ohararazi du. Horren adierazletzat jo du Europar Batasunak hartutako jarrera, gerrara armak bidaliz. Erabaki hori "Errusia desgastatzeko" estrategia bezala ulertu behar dela dio. Azaldu duenez, "badago esperantza bat Putinek edo Kremlinak boterea galtzeko".\nEB "geroz eta kohesionatuago" ageri dela azaldu du; baina azpimarratu du bere interesak ez direla gailentzen ari gatazka honetan, "AEBren interesekin lerrokatuta" dagoelako EB, AEBrekin "ainguratuta".\nGerra hau "gerra zabalago baten atal bat" izango dela uste du Blasek, EB, AEB eta NATO vs Errusia. "Gerra hotz moduko bat izango da, noizbehinka puntu beroekin", azaldu du adituak.\nErrusia eta Txinaren artean "dudarik gabe aliantza bat" dagoela dio; eta Kremlinak Ukraina inbaditzeko intentzioez bazuela informazioa uste du. Gerra asko luzatzen bada, "baliteke Mosku presionatzea gerra amaitzeko". Desglobalizazio marko honetan, izan ere, Txinarekin lerrokatuko da Errusiaren ekonomia, dionez.\nGerraren ondoriez ere aritu da. "Gerra honekin Errusiaren eta EBren harremanak guztiz eteten badira, bien kaltetan" izango dela, aipatu du. Hurrengo hilabeteetan "krisi batean sartzeko aukera asko" dagoela adierazi du. Krisi ekonomikoaren atea irekitzen bada, "EBko eta Errusiako herritarrak kaltetu nagusiak" izango direla ohartarazi du.\nNiko Cuenca: 'Hornidura katearen eten bat ekarri du Ukrainako gerrak; prezioen igoerarekin'\nNiko Cuenca ekonomialariarekin aztertu dugu Ukrainako gerrak gurean uzten ari dituen ondorioak; energiaren prezioaren neurrigabeko igoera, zenbait enpresen jardunaren etetea... zein alternatiba du EBk? Nola mugatu argindarraren prezioa gasetik banatuta?\nBestalde, supermerkatuek hartutako beste neurri bati buruz ere aritu gara; ekilore olioaren errazionamendua. Cuencak gogorarazi du sukaldatzeko soilik ez, kontserba enpresetan ere berebiziko garrantzia duela. Gainera, pentsurako esportatzen diren zerealak Ukrainatik ere garestitzen ari direla ohartarazi du, eta honek nekazaritzan eta abeltzaintzan ondorioak ekarriko dituela eta beraz, errenkadan, bestelako produktuen prezioen gorakada ekarriko dute.\nEuroak pisua galdu du dolarraren aurrean, Errusiak irekitako gerraren eraginez. EBrentzat AEBentzat baino kostu ekonomiko "handiagoa" izango du Errusiako inbasioak, Cuencak baieztatu duenez.\nNaiara Gutierrez: 'Gerran ere emakumeen gorputzak gudu zelai bilakatzen dira'\nMaria Fuentes: 'Subjektua bera emakume langilea dela azpimarratu nahi dugu gaur '\nMikel Alvarez: 'Interbentzio labur batetik gerra luze batera goaz, gizarte zibilaren kaltetan'\nNekane Gartzia: 'Gatazketan emakumeek pairatzen duten egoera hausnartzekoa da'


Elkarretaratzeko irudia (Argazkia: @gorka_bm)\n25 urte bete dira Hondarribian alarde parekidearen alde emakumeak protesta egin zuten lehenbiziko alditik. 1996an, 26 emakume alardean sartu ziren, eta irainka eta kolpeka hartu zituzten. Ordutik auziak bere horretan dirau, eta herriko festetan banaturik egiten dituzte desfileak: Alarde baztertzailea alde batetik, eta Jaizkibel Konpainia bestetik. Azken honek, gaur gaurkoz ere jasaten ditu beste aldekoen irain eta errefus keinuak, baina ez dute horregatik alde batera utzi orain mende laurden abiatutako borroka.\nAurten ere atera da kalera Jaizkibel Konapinia, koronabirusagatik desfilerik egin ez bada ere. Horren ordez, alarde parekidearen aldeko elkarretaratzea egin dute Martxoak 8 plazan. Bertatik jarraipena egin du Maddi Ane Txoperena Berriako kazetariak, eta Twitter bidez zabaldu du Jaizkibel Konpainiakoen mezua bertatik: alardea parekide izateko beste 25 urte ez direla pasako aldarri egiteaz gain, uztailean egindako proposamena airatu dute berriz, alardeko konpainia bat gehiago izatea, alegia. "Alardeko beste konpainia bat gehiago izateko eskaera egiten dugu, eta hori da datorren ikasturterako eskatzen duguna", adierazi du Jaizkibeleko kapitaina de Oihana Etxeberriak Hamaika Telebistari eskainitako elkarrizketan.


San Valentin eguna lore ekologikoekin | Consumer\nSan Valentin eguna lore ekologikoekin\nIngurumenarekiko eta Giza Eskubideekiko errespetuak lore ekologikoak San Valentin eguneko oparia bihurtzen ditu.\nSan Valentin egunean oparitzen diren lore gehienek ez dituzte errespetatzen ez ingurumena ez landatzen dituztenen duintasuna, hainbat erakunderen arabera. Horien aurrean, hainbat produktorek eta loradendak lore ekologikoak saltzen dituzte ingurumen-etiketekin, nahiz eta Espainian oraindik zaila den lore horiek aurkitzea. Kontsumitzaileak funtsezkoak dira lore mota horiek gehiago saltzeko. Beste aukera bat da maiteminduek beren loreak lantzea edo paper birziklatuz “fabrikatzea”.\nZergatik oparitu lore ekologikoak\nSan Valentin egunean saltzen diren lore gehienak Kolonbiatik eta Ekuadorretik datoz. Ekologisten eta giza eskubideen elkarteek salatu egin dituzte ingurumenean eta langileen osasunean dituzten eragin negatiboak: laneko gehiegikeriak, Europan onartzen ez diren izurriteak ongarritzeko eta kontrolatzeko sistemak erabiltzea, baliabide natural urriak neurriz gain ustiatzea (ura, energia, etab.).\nLore ekologikoak praktika kaltegarririk gabe eta lan baldintza duinetan hazten diraLore ekologikoak ingurunerako edo osasunerako kaltegarriak diren jarduerarik gabe eta lanerako baldintza duinetan hazten dira. Gainera, ikusgarriagoak dira eta gehiago irauten dute, ekoizleen arabera. Erosketak egitean, tokiko komunitateei eta bidezko merkataritza eta, azken batean, bizimodu ekologiko eta solidarioa defendatzen dituzten erakundeei laguntzen diete.\nNola lortu lore ekologikoak\nHerrialde anglosaxoietan, loreen erabilera eta laborantza zaleagoak eta tradizio ekologiko handiagoa dutenak, hainbat establezimenduk lore ekologikoak merkaturatzen dituzte. Horietako batzuek web orria dute, hala nola Sierra Eco, Ecoflora, Kanadako loradenda “organikoa” eta bidezko merkataritzakoa, edo Flowers, Erresuma Batuko lore ekologikoen hornitzaileen zerrenda zabala eskaintzen duena.\nEspainian, lore ekologikoak lortzea zailagoa da, baina badira adibide aipagarri batzuk, hala nola Eltxoa. Elxeko enpresa hau, 1970ean sortua, ezaguna egin zen Asturiasko printzeen ezkontzarako lore apaingarriak emateagatik. Bere arduradunek milioika lore ekoizten dituzte lore-denda batzuetan lor daitezkeen metodo ekologikoekin.\nIngurumena gehiago errespetatzen duen beste modu bat bere loreak lantzen dituzten tokiko establezimenduetara joatea da. Jabeek ingurumenari eta lanari buruzko araudia bete behar dute, produktu horien nazioarteko garraioak ingurumenean eragin handia duela ahaztu gabe.\nKontsumitzaileak funtsezkoak dira lore ekologikoen ekoizpena eta salmenta handitzeko. Loradendek eta laborariek nota ona hartuko dute eskaera asko jasotzen badituzte, eta errebindikagarria ere izan daiteke. María Pujalte aktoreak kanpaina bati ekin dio lore-banatzaile nagusietako bati, Interflorari, Espainian “ustiapenik gabeko” loreak merkaturatzeko, Erresuma Batuan egiten duen bezala.\nIngurumen-ziurtagiria duten lore ekologikoak\nIngurumen-ziurtagiriak edo -etiketak lore ekologikoak bereizteko sistema egokia dira. Horietako batzuk loreen kutibo ekologikorako garatu dira. FFP (Fair Flowers and Plants) zigiluak, 2006an Europar Batasunaren laguntzarekin kaleratu zenak, modu iraunkorrean landutako lore eta landareen ekoizpena sustatu nahi du. Loreetarako Europako beste zigilu ekologiko batzuk bateratzea ere badu helburu, hala nola Holandako Milieu Programma Sierteelt (MPS) edo Alemaniako Flower Label Program (FLP). Nekazaritza ekologikora bideratutako ingurumen-ziurtagiri batzuek beren metodoekin landatutako loreak bermatzen dituzte, hala nola GLOBALG.A.P.\nZiurtagiri batzuek helburu orokorra dute. Herbehereetatik, International Flower Campaign-ek loreak landatzeko nazioarteko jokabide-kodea onartu du. Kolonbian, munduko lore-ekoizle handienetako batean, zenbait landatzailek Flor Verde ziurtagiria asmatu zuten 1996an ingurumen- eta lan-baldintzak hobetzeko. Veriflora zigilua, 2005ean Kalifornian (AEB) sortua. ), hainbat herrialde ekoizletan aplikatzen da.\nLore ekologikoak erosteko alternatibak\nErosketa ez da lore ekologikoa lortzeko modu bakarra. Etxeko balkoiko lorontzi bat edo hiriko baratze bat leku egokiak izan daitezke gure loreak lantzeko. Haziak edozein loradendatan lor daitezke, eta ekoizle batzuek ziurtagiri ekologikoarekin ematen dituzte.\nLoreak sinbolo bat dira, eta ez dute zertan naturalak izan. Beste aukera bat lore bat paper birziklatuko edo erabilitako orri batekin “fabrikatzea” da. Ingurumenak eskertuko du, eta opariaren inplikazio pertsonalak beste pertsonarekiko atxikimendu handiagoa erakutsiko du.


“Berasategi ezagutu nuen lehen momentutik bere konplize sentiarazi ninduen”. Deia, Noticias de Bizkaia\nJoserra Senperena konpositorea\n“Berasategi ezagutu nuen lehen momentutik bere konplize sentiarazi ninduen”\nJoserra Senperena (Iker Azurmendi)\n‘Nur eta herensugearen tenplua’ Juanba Berasategiren filme postumoa da. Pelikulako soinu bandaren egilea da Joserra Senperena\nHarri Fernándezen elkarrizketa - Miércoles, 27 de Septiembre de 2017 - Actualizado a las 06:09h.\ndonostia - Toti Martínez de Lezearen umeentzako ipuin batean oinarritzen da animaziozko pelikula hau. Senperenak orain dela hamabost urte ezagutu zuen Juanba Berasategi zena. Aurreko asteburuan, Euskadiko Orkestra Sinfonikoak, Zinemaldiko programazioaren baitan, eta Senperenak berak egindako moldaketekin, Nur eta herensugearen tenpluaren soinu bandaren hainbat zati interpretatu zituen.\nNola hasi zen Juanba Berasategi eta zure arteko elkarlana?\n-Orain dela hamabost bat urte: Juanba eta biok Txirri, Mirri eta Txiribitonen animaziozko luzemetraian elkarrekin lan egin genuen lehen aldiz. Nire lehen luzea zen, gainera. Geroztik bost pelikula egin genituen: hiru animaziozkoak eta bi dokumental. Bera zuzendari hirutan eta beste bitan ekoizle.\nEta nolakoa zen Berasategi?\n-Ezagutzen zenuen lehen momentutik bere konplize sentiarazten zintuen, lantaldearen zati. Juanbak asko zaintzen zuen bere inguruko jendea: familia, lantaldea, lagunak... Bera ezagutu eta berehala hor barruan sentitu nin-tzen.\nIntersgarria da konplizitateari buruz diozuna. Elkarlan batean, zerbait sortzeko garaian, konplizitaterik ez badago emaitza bera izan daiteke?\n-Noski, konplizitaterik ez dagoenean lankidetza lan hutsean bihurtzen da. Musika maite denean lana eta pasioa nahasten da, emaitza potenteagoa da.\nNola izan da ‘Nur eta herensugearen tenplua’-n izan duzuen elkarlana?\n-Beste pelikula batzuk prozesu luzeagoa izan ohi zuten, baina hau nahiko errez sortu zen, denbora gutxiagoan. Juanbak gomendio bat eman zidan ezagutu nuenean: pelikulalen akzioa musikak azpimarratu behar zuen eta ez soinu efektuek.\nFilm honetan hori egin al duzue?\n-Soinu teknikariak soinu-efektu asko prest zituen baina Juanbak alboratu egin zituen musikaren alde. Soinu efektuak egungo zinemagintzan, ez bakarrik animazio zinean, presenteegi daude. Oso fuerte, oso lehenengo planoan. Bere hitzetan, pelikula honek beste erritmo bat du, mantxoagoa. Horregatik tarte batzuk ireki zituen musika gehiago entzun zedin. Beti zegoen prest proposamenak entzun eta partekatzeko.\n‘Nur’ animaziozko filmea da. Filmearen tipologiak baldintzatu egiten al du soinu bandaren sorkuntza?\n-Animazio pelikula batean musikak beste funtzio bat betetzen du. Juanbak nahi zuen estiloan, musikak markatu egiten zuen akzioa. Fikziozko film normal batean hori gerta daiteke edo ez;normalean musikak beste funtzio batzuk ditu. Horregatik, animaziozko filmetan musika asko dago.\nNolakoa izan zen soinu banda sortzeko prozesua?\n-Pelikula hau Txinan gertatzen da, Pekineko jolas parke batean. Txinan gertatzen da baina pertsonaia ia guztiak mendebaldekoak dira. Juanbari galdetu nion ea musika txinatarra sartu behar nuen eta ezetz esan zidan. Egia da, zenbait pasartetan musika txinatarraren zenbait zertzelada dituela. Pelikularen erdian Isabel Helegueraren laburmetrai bat dago, zeinak Txinako kondaira tradizional bat kontatzen duen. Horren-tzat bai musika txinatarra konposatu nuen.\nNola izan zen soinu bandaren grabaketa?\n-Kasu honetan nik montatu nuen ordenagailuarekin. Halere, hari sekzio bat grabatu genuen, baita pianoa ere. Beste guztia programatua izan zen. Horrek ere baldintzatzen du soinu banda. Badakizu hari sekzioa izango duzula eta piano, baina beste guztia ez. Ondorioz, beste guztia gutxiago erabiltzen duzu eta benetako instrumentazioa gehiago.\nNolakoa izan zen Belodromoan Euskadi Orkestra Sinfonikoarekin izan zenuen esperientzia?\n-Oso ezberdina. Lehenengo aldiz orkestra batek nire obra bat jo du. Gazi-goza izan zen. Alde batetik, polita, baina bestetik Juanba ez zegoen han. Musikalki oso ederra izan zen. Kontzerturako pelikulari soineko berria egin nion, inoiz baino ederrago egon zedin.\nOrkestrarako moldaketa zuk egin zenuen?\n-Bai. Pop zatiak alde batera utzi nituen eta orkestra sinfoniko baterako hoberen egokitu zitezkeen zatiak aukeratu nituen.


Gizarte parekidearen alde • ZUZEU\nGizarte parekidearen alde\nDuela bortz urtetik honat, matxismoaren aurkako lan ideologikoa egiten dugu, bertzeak bertze, Iruñeko San Nikolas kaleko 62.ean, bigarren solairuan, dagoen “Garelako naiz” elkartearen egoitza xumean. Gure sorrerako helburuen artean honakoa dugu: “Matxismoaren aurreiritzi okerrean murgildurik dabilen jendeari erakustea generoen arteko berdintasunean eta parekidetzan oinarritutako gizarte baten onurak”. Xede horri begira hitzaldiak ematen ditugu. Aldarazi nahi dugun jendea erakartzeko, gizonei lehentasuna ematen diegu aretoan. Emakumeak alboko atetik sartu behar dira eta ez sarrera nagusitik, eta atzeko bi ilaretan eseri behar dira. Bertzenaz zutik gelditu ahal dira, baina atzean beti ere. Hori dugu araua. Iduri luke jokabide horrek bazterkeria eragiten duela. Baina horrela matxista piloa erakarri dugu. Entzuleen artean figura galantak izaten ditugu: maltratadoreak, ultrak, opusianoak… Eta atzeko ilaretako banketetan emakumeren bat edo bertze.\nBadakigu zer pentsatzen ari zaren. Guk ere, hasieran, ez genuen konfiantza handirik metodologian. Denborarekin, ordea, sinistuta gaude zuzen jokatzen ari garela. Ziur gaude nolabaiteko eragina dugula emakumeen diskriminaziorik gabeko gizartea lortzeko lanean. Hamarnaka zenbatu behar ditugun hitzaldi sortaren ondoren, gizon batzuek emakumeei etxetik ateratzeko eskubidea aitortzen diete. Are gehiago, matxista itxurako askok hagintzen digute tabernan emakumeekin batera poteatuko dutela. Zoritxarrez, gure begiekin gizon bakarren bat baizik ez dugu ikusi aulkitik altxatu eta atzeko banketetara joaten. Baina jarrera da garrantzitsuena. Entzule gehienek ikuspegia aldatu dute (aitortu beharra dago beti aurpegi berak ikusten ditugula, salbuespen batzuk kenduta).\nUrrezko arauak zutik dirau eta iraunen du: emakumeak alboko atetik sartu beharko dira eta atzeko banketetan eseri edo zutik egon. Zeren eta gure helburua matxistak konbentzitzea da.\nKritika anitz jaso ditugu sarreraren eta aulkien bereizketa hori egiten dugulakotz. Baina adierazgarria da emakume batzuk ere bereizketa egitearen alde daudela, berdintasunaren izenean. Badakigu kritiken helburu bakarra gure aldeko elkartea eta lana zapuztea dela. Horregatik guk gureari eutsiko diogu, erranak erran.\nKobayashi idazle japoniarraren nobela bat euskaraz\nAdministrazioetan Euskararen Eguneko Kalejira\n3 pentsamendu “Gizarte parekidearen alde”-ri buruz\nnoncapisco 2013-03-18 09:19\nBarkatuko didazue, baina ez dut ezer ulertu. Esan nahi duzue matxista bat bere borondatez joan dela izenburu hori duen hitzaldi batera? Harritzen nau.\nEta, bestalde, pentsatzen duzue ateen kontu horrekin matxistak erakartzen direla? Ateen mobida horren helburua ez dut ondo ulertzen. Ez da hori serio hartuko duen inor. Jakinda txarla zertaz den, pentsatuko dute ariketa bat dela edo ez dakit..\nBenetan diotsuet ez dudala ondo ulertu kontu hau.\nAmonamantangorri 2013-03-18 15:01\nNoncapisco, ezta nik ere, niente.\nKontuan hartuta mintzaldi, solasaldi, mahainguru, txapa eta analogoetara ia beti “mobidan pixkat sartuta dabilen” jendea doala -eta goazela-, eta maiz alimaleko ahalegin militantea eginez entzun behar izaten ditugula ixil-ixilik, izan ere hizlariak ez dira-eta beti izaten txaloka hartzeko modukoak,… Ez dakit nola bete daitekeen areto bat, ttikia izanagatik ere, maltratadore, ultra, opusiano eta klase guztietako misgoino inpresentablez, eta gainera, haiei jarrera aldarazteko moduko txapa magistral bat ematea…\nPentsatzen dut ez ote den eginen Iruñeko kartzelako irakaskuntza programen bitartez, ikastetxeetako gazteak “beren borondatez” hara eramanez, juez batek sententzian aginduta,…\nerremerre 2013-03-18 18:22\nNik ere ez dut ulertzen, eta absurdua iruditzen zait. Batzun batzuek euskararekin duten jokamoldea gogorarazten dit, nahiz erabat berdina ez izan.


Eduardo Santos izanen da Nafarroako Ahal Duguko idazkari berria - Nafarroa - euskalerriairratia.eus\nEuskalerria Irratia 2017-05-22 08:17\nBigarren geratu da Laura Perez, 28 botoko aldearekin. %19,5eko parte hartzea izan da.\nEduardo Santos izanen da hemendik aurrera Nafarroako Ahal Duguko idazkari nagusia, Laura Perezi gailendu ostean, baina estu: 28 botoen aldea baina ez dute izan. Hirugarren hautagaiak, Fran Espinosak, ez du ordezkapenik. 6.917 lagunek eman zezaketeen botoa eta horietatik 1.347k eman dute, hau da, %19,5ek.\nZuzendaritzan, boto bidez aukeratutako 24 kide daude eta horietatik hamalau Santosen ingurukoak dira, horien artean Ainhoa Aznarez parlamentuko presidentea -denak, Martxoak 20 hautagaitzakoak-; gainontzeko hamarrak Lana 2019 zerrendakoak dira, alegia, Perezen gertukoak.\nHoriez gainera, herritarren kontseiluan Santos izanen da, tokiko zirkuluetako bi ordezkari -Santosen gertukoak biak ala biak- eta hautagaitzetan ez zeuden sektoreetako zirkuluetako beste bi kide. Herritarren Kontseiluko 29 kideetatik, beraz, hamazazpi dira Santosen lerrokoak, Santos bera aintzat hartuta.


Gorka Guruzetak urdinen aurrealdea indartuko du – SD Amorebieta\nGorka Guruzetak urdinen aurrealdea indartuko du\nBy SD Amorebieta | 2021 July 16, Friday\nSociedad Deportiva Amorebietak Gorka Guruzeta (Donostia, 1996-09-12) aurrelariaren fitxaketa jakinarazi nahi du 2021-22 denboraldirako. Athletic Clubeko jokalari ohia CE Sabadelletik dator, 2020-21ean katalanekin LaLiga SmartBanken lehiatu ostean.\nAmorebietako futbolari berria 2014-15ean ailegatu zen Lezamara Antiguokotik. Hasieran, Basconiaren koloreak defenditu zituen, Bilbao Athleticera igo baino lehen. Lehoi-kume bezala denboraldi oso onak burutu zituen. Izan ere, 2017-18an 18 gol sartu zituen Bigarren B Mailan. Lehen talde zurigorriarekin 2018-19an egin zuen bere debut ofiziala, Huescaren kontra San Mamesen ligako bigarren jardunaldian hain zuzen ere.\nBere lehenengo gola lehoi gisa 2019ko urtarrilaren 16an iritsi zen, Ramón Sánchez-Pizjuanen Sevillaren aurka Errege Kopako neurketa batean. Belauneko lesio larri bat sufritu ondoren, Bilbao Athleticera bueltatu zen pasa den udara arte, Sabadellera joan zenean. Kataluniako taldean LaLiga SmartBankeko 39 partida jokatu zituen, haietako 27 hasierako hamaikakoan, eta hiru gol lortu zituen.\nOngi etorri, Gorka!


Sergio Mattarella Italiako presidenteak lau egun eman dizkie alderdiei "gobernu egonkor bat" osatzeko\nAsteartean utzi zuen kargua Giuseppe Conte Italiako lehen ministroak, Matteo Salvini barne ministroa gogor kritikatuz. Gobernu egonkorra eratzeko lau egun eman dizkie Sergio Mattarella presidenteak alderdiei.\nSergio Mattarella Italiako presidentea.\nGobernu koalizioaren hausturaren ostean, Sergio Mattarella Italiako presidenteak krisi politikoa “gobernu egonkor” batekin konpondu nahi du. Hori dela eta, alderdiei lau egun eman dizkie gobernua eratzeko eta hauteskundeak ekiditeko. Lega eta Bost Izarren Mugimendua alderdien arteko haustura nabaria da, eta zaila ikusten da hauen arteko adostasuna.\nUne honetan, gobernua eratzeko bi aukera nagusi daude; bata, Lega eta Bost Izarren Mugimenduaren arteko adostasuna litzateke, baina oso zaila dirudi azken urtean koalizio gobernuan izan dituzten kontraesanak direla eta. Egoera hala, Luigi di Maio Bost Izarren Mugimenduko hautagai nagusia gobernu alternatiboa eratzen saiatuko da Italiako Parlamentuko beste alderdiekin, Mateo Renzi lehen ministro ohiaren Alderdi Demokratikoa tarteko.\nAsteartera arte eman die denbora Sergio Mattarella presidenteak alderdiei, baina gobernua “adostasunez” eratu behar dutela azpimarratu du, egonkortasuna bermatu eta “hauteskundeak ekiditeko”.\n2018an izan ziren hauteskundeak Italian, eta Matteo Salviniren Lega alderdi ultraeskuindarrak irabazi zituen, nahiz eta Bost Izarren Mugimendua Luigi Di Maioren alderdia oso gertu izan. Hala, negoziazio epea ireki zuten gobernua eratzeko, eta azkenean Giuseppe Conte abokatua aukeratu zuten lehen ministro independentea izateko. Bi alderdietako hautagai nagusiek Ministro Batzordeko lehendakariordetza partekatu zuten. Matteo Salvini barne ministro izendatu zuten, eta Luigi Di Maio, berriz, ekonomia ministro.\nHasieratik gobernuko bi aldeen artean arazo eta kontraesan asko izan ziren. Matteo Salvini barne ministroak hartzen zituen erabakiak, migrazio-politikan batez ere, izan ziren liskar-iturri nagusiak. Izan ere, Salvini betidanik izan da parlamentarismo eta adostasunaren etsaia, eta populismoaren alde egiten du.\nBarne haustura hau dela eta, Giuseppe Conte lehen ministroak kargua utzi du astearte honetan, eta gobernu berria eratzeko epea ireki da. Sergio Mattarella Italiako presidentearen zeregina da gobernuaren eraketa kontrolpean izan eta Italiako batasun nazional eta instituzionala bermatzea.\nKanal honetan artxibatua: Italia


orekagalduz: octubre 2011\nCIENFUENS "Directa Osborne" - "Kundalini"\nAlgortan geldituko ginen asteburu lasai bat pasatzeko asmoz baina Anderrek otegunean deitu eta eskeintzen zigun planari ezetz esatea ezinezkoa zen. Cienfuensera joango ginen.\nNatxok eta biok ez genuen tokia ezagutzen, eta kotxearkin pista nahiko luze bat gurutzatu behar duzun arren (45 min inguru), asko merezi duen toki bat dela esango nuke. Berandu heldu ginen ostiralean, goizeko laurak jota... eta ez genuen espero genuen bakardadea aurkitu, eskalatzaileen kontzetrazio bat zegoen... kasualitatea.\nLarunbatean Directa Osborne (6a+) egin genuen, asko gozatu genuen bia. Azpimarrratzekoa da kalitate handiko 6a+garduko bigarren luzea. R guztiak ekipatuak daude.\nIgandean Kundalini (6a/A0) bia egitea erabaki genuen, hemen korkuerika rekin egin genuen topo eta biko kordada zihoazenez aurretik atera ziren.\nLehenengo luzearen hasierako zatiaren arroka piskat apurtua dago baina fisura batetik doan largo oso polita da. Onen ostean plaka batetatik doan trabesia bat dago A0 ateratzen dena, hemendik aurrera gradu asekiblea da baina beti bezala piskat a loro ibili behar da, gu ohitura ez galtzeko 3garren R-an piskatxo bat embarkatu ginen... jeje\nArratsaldeko 18:00tan parkinera ailegatu eta ziztu bizian etxerantzko bidea hartu genuen konpainia paregabean pasatutako asteburua agurtuz.\nPublicado por OrekaGalduz en 12:24:00 3 comentarios: Enlaces a esta entrada\nEtiquetas: Cienfuens, Tapia\nPublicado por OrekaGalduz en 22:31:00 No hay comentarios: Enlaces a esta entrada


ITVs Gipuzkoanas En Lucha - Gipuzkoako IATak Borrokan: Gurpil gaineko itxarongela\nIlarak sortu dira Donezteben eta Arbizun ibilgailuen azterketa teknikorako egoitzetan, Irungo eta Urnietako IATa egiteko tailerretako langileen grebarengatik; batez beste, bi ordu egon behar da zain.\nMAIALEN BELARRA DONEZTEBE\nAuto ilara luzeak sortu ziren atzo goizean ere Donezteben azterketa teknikoa pasatzeko lekuan. Gipuzkoarrak dira gidari gehienak. / JAGOBA MANTEROLA / ARP\nAuto ilarak bilakatu dira protagonista Nafarroan, IAT ibilgailuen azterketa teknikoa egiteko lantegietan. Izan ere, joan den ekainaren 15ean Urnietako eta Irungo (Gipuzkoa) IATa zerbitzuetako langileek gutxienez hiru hilabeteko greba iragarri zuten, eta, ondorioz, bezero ugari Nafarroara joaten dira euren ibilgailuak ikuskatzera. Doneztebeko eta Arbizuko IATa egiteko egoitzetan lanuzteen eragin zuzena jasan dute, batez beste bi orduko ilarak sortzen baitira egunero.\nUrnietako eta Irungo IATa tailerretako langile batzordea iazko irailean hasi zen protestak egiten; bi lantegiak kudeatzen dituen TUV Rheinland Iberica SA konpainiako zuzendaritzak 2011ko abenduaren 31n iraungitako lan hitzarmena berritzeko eskatzen dute langileek. Lan erreformen harira, uztailaren 7tik aurrera lan hitzarmen asko bertan behera geratu dira, eta langileen baldintzak kolokan jarri. Lanuzteen bidez langileen benetako baldintzak bermatu nahi dituzte.\nLangileek diote greba hasi zenetik enpresa ez dela eurekin harremanetan jarri, eta langile batzordeak «erantzukizuna» eskatu dio zuzendaritzari, lanuztea amai dezaten. Alfonso Artola TUV Rheinlandeko eskualdeko zuzendariak adierazi du ez duela ulertzen langileen lanuztearen zergatia. «Ekainaren 12an proposamen bat egin genien. Bertan, enplegua mantentzea, soldatak igotzea eta lanaldia mantentzea eskaini genien, baina ez dugu inolako erantzunik jaso langile batzordetik», azaldu du. Uztailaren 7tik aurrera aldaketarik egon den edo ez galdetuta, Artolak azaldu du aurtengo abenduaren 31 bitartean langileen baldintzak ez direla aldatuko. Hortik aurrera ez daki legeak zer esango duen.\nUrnietako IATa egiteko tailerrean gutxieneko zerbitzuak dituzte, eta Irunen %30 inguruan lanean ari dira. Baina ez da nahikoa gipuzkoar guztien eskaerak asetzeko. Lanuzteek, beraz, ondorio zuzena izan dute IATa egiteko Nafarroako lau egoitzetan: Berriozarren, Noainen eta, batez ere, Donezteben eta Arbizun. «Nik ordu erdi daramat itxaroten, eta berehala sartuko naiz; egia esan, uste baino ibilgailu gutxiago daude hemen», nabarmendu du Mikel Navarro gidari iruindarrak, Berriozarko IATaren egoitzan zain dagoen bitartean. Argoitz Arruabarrena lasartearrak ere antzeko aipamenak egin ditu: «Urnietakoa itxita dagoenez, gaur goizean Berriozarrera deitu dugu, eta hementxe gaude. Gehienez ordu erdi itxarongo dugula esan digute».\nIlarak gehi ilarak\nBesterik gertatzen da Doneztebeko eta Arbizuko IATa egiteko lantegietan. Arbizuko lantegian oso lanpetuta daude, Mari Balda langileak dioenez. «Ilara handiak daude uztailaz geroztik, eta orain ere jendeari kasu egin beharrean naiz, sentitzen dut», adierazi du, presaka. Donezteben ere lanez lepo dabiltza. Uxue Irurueta Doneztebeko IATa pasatzeko tailerreko harreragileak azaldu duenez, abuztuan ordutegia aldatu behar izan dute: «Goizean sekulako ilarak sortzen zirela ikusita, ordubete lehenago irekitzea erabaki zen», dio jendez inguratuta dagoen bitartean. Orain arte 09:00etatik 13:00etara irekitzen zuten, eta 15:00etatik 18:00etara. Orain, ordea, lanaldi jarraitua egiten dute, 08:00etatik 16:00etara. «Ordutegi berria oraindik ez dugu behar bezala bete, beti bukatu dugu beranduago, auto gehiegi egoten direlako», gaineratu du Mikel Goñi IATa egiteko tailerreko langileak.\nIruruetak azaldu duenez, egun hauetan etorritakoen %75 baino gehiago gipuzkoarrak dira, gehienak donostiarrak. Gidarien artean haserrea nabari da: «Hainbeste itxaron beharra lotsagarria da! Bada garaia Gipuzkoako IATetan akordio batera heltzeko», dio erdi oihuka Ramon Bertiz donostiarrak. Dena den, bada itxarotea hainbeste axola ez zaionik ere: «Ia bi ordu daramatzat hemen, baina nahiago dut itxaron, sekulako isuna ordaindu baino. Beste lantokietan ordua eskatu behar da, eta auskalo noizko ematen duten», azaldu du Julio Perez donostiarrak. Amaia Intxausti donostiarrak gaineratu duenez, «aste osoa Urnietara eta Irunera deitzen aritu naiz, baina ez didate telefonoa hartu. Gaur goizean Irunera joan naiz, eta irailerako eman didate ordua; nahiago nuen hona etorri, eta itxaron». Gauza bera esan du David Herrera donostiarrak: «Bi ordu itxaroten egon arren, Irunen irail erdirako eman zidaten ordua, eta IATa askoz lehenago iraungiko zait».\nAsko dira Doneztebera joaten direnak ordurik eskatu behar ez delako, baina bada prezioari begiratzen dionik ere. «Greba egon ala ez, ni beti etortzen naiz Doneztebera. Egia da Irungoa hurbilago dudala, baina Doneztebekoa merkeagoa da, eta ordurik behar ez izatea abantaila da», azaldu du Daniel Kalparsoro donostiarrak. George Dumitrachek, berriz, Berriozarrera joatea pentsatu zuela esan du: «Berriozarrera joateko zorian egon naiz, baina Doneztebe hurbilago dago».\nUrnietako eta Irungo IATa egoitzetako langileek ez dute greba amaitzeko asmorik, enpresarekin akordio bat egin ezean. Oraingoz, irailaren 15era bitartean egonen dira lanik egin gabe. Gidariei euren egoera «ulertzen saiatzeko» eta «babesteko» eskatu diete.\nPublicado por Trabajadores de las itv´s de Urnieta e Irún en 11:22


< Zetar bidaiaria | Beltzeriak ahoan bilorik ez! >\n“Au revoir triunfadoreak!”\nKonpainia: Antzerkiola imaginarioa. Testuak: Jon Gerediaga, Na Gomes. Zuzendaritza: Ander Lipus. Eszenografia eta atrezzoa: Aritz Merino. Musika zuzendaritza: Aitor Agiriano. Argiztapena: Oier Ituarte. Jantziak: Azegiñe Urigoitia. Antzezleak: Veronica Fernandez, Alex Gerediaga, Iker Garcia, Na Gomes, Terri Florido, Gabriel Ocina, Ainhoa Jauregi. Lekua: Egia Kultur etxea (Donostia). Eguna: Maiatzak 13.\n“Mago handi batek esaten du garai hauetako arriskurik handiena hipopotamo bihurtzea dela, hipopotamoa animalia geldoa, axolagabea, pisutsua eta patxadazalea delako”. Hasierako hitz horiekin, beren azken sorkuntzari ekin diote Antzerkiola Imaginarioko kideek. Hitz esanguratsuak dira, konformismoaren kontrako metafora adierazten baitute eta konformismoaren kontrako eszenatoki eta pertsonaiekin garatzen baitira.\nTaula gainean lauki handi batek betetzen du erdigunea, eta albo batean paperezko itsasontzi handi bat dago. Hartatik tiraka marinel fantasma bat ibiliko da emanaldi osoan zehar, hitzik esan gabe, eta haren moduan beste pertsonaia oniriko eta galdu batzuk agertu eta desagertuko dira, bakoitza bere harrikadarekin, bakoitza zerbaiten metafora izanik, nahiz eta zaila egiten zaigun guztien arteko elkarlotura argirik aurkitzea.\nBere lehen itxurako sinpletasunean egitura konplexuagoa dauka antzezlanak eta, betiko moduan, argiztapena landuak, txirotasuna bilatzen duten elementu eszenikoek eta musikak rol garrantzitsuak jokatzen dituzte, osotasunaren funtsezko osagaiak izan arte. Alde horretatik, aipatzekoa da Aitor Agirianok haize orkestrarako diseinatu duen musika pasarte indartsua, emanaldiaren une batzuetan errepikatzen dena.\nKonplexutasun horren baitan sartu behar dira pertsonaia bakoitzaren bikoiztasuna eta off-eko ahotsean entzuten diren testuak. Pertsonaien bikoiztasunak ez dio, ene ustez, ekarpen berezirik egiten lanari, baina gutxienez permititu egiten du norbaitek norbaitekin hitz egitea —nahiz eta solasaldi antzuak izan—, zeren bestela bakarrizketa hutsak entzungo genituzkeen emanaldian zehar.\nTestuei begira, jakin beharra dago Na Gomesek sinatzen dituela Jon Gerediaga ohiko egile bikainarekin batera, eta amildegi bat dagoela pertsonaiak botatzen dituzten hutsalkerien eta off-eko testu poetikoen artean. Azken testu horien edertasuna, gainera, asko indartzen da esatarien ahots kalitatearengatik. Nik bereziki eskertu ditut Ruper Ordorika eta Antton Lukurenak, baina antza denez, Garik eta Ramon Agirrek ere parte hartu dute.\nAzkenik, nabaria da antzezleengan Lipusen konpainiak betidanik bilatu duen prestakuntza sakona, keinuen perfekzioan, presentzia eszenikoan eta gehienen deklamazioan igartzen dena. Baina hainbeste metafora eta metaforaren metafora artean hustasun sentsazioa nagusitu da nigan, badirudielako konpainiaren barne kontsumorako produktua dela, edo bestela, ikusle arruntarenganako zubi guztiak apurtu nahi izan dituztela.


Hartu nuenetik @kyleplaceeta @deckersliburua “Zure burua markatu”Nire teknologiako gazte hasieran hartu nuen erabakia asmatzen hasi nintzen. Duela urte batzuk, pertsonaia bat sortu nuen Addy. Softwarearen ezaugarri bat zen, baina hori baino gehiago, gure bezeroentzako zerbitzari praktikoena zen. Nire helburua jendeak bere pertsona AddressTwo-rekin neure baino sendoago lotzea zen. Funtzionatu zuen. Eta gaur, galdetzen hasi naiz: oker nengoen beste norbait nire konpainiaren aurpegia izan dadin nahi izatearekin? Faltsua den norbait?\nHas gaitezen zergatik. Hau ez zen gizarte esperimentu bihurritu bat. Hau ez zen nire haurtzaro bakarretik sortutako errealitatearen ikuspegi okerra, Legend of Zelda eta beste RPG-etan jolasten (ez nuen hori, ordea). Hau kalkulatutako mugimendua izan zen. Ikusten duzu, aurreko negozio baten sendatze berriak atera nituen, non denek negozioak egiten zituzten Nick-ekin, ez Nick-en konpainia, ez Nick-en langileak, Nick-ek bakarrik. Niretzat, horrek esan nahi zuen Nickek ez zuela oporrik lortu eta, are garrantzitsuagoa dena, Nickek ezin izan zuen inoiz enpresa hori milaka milioi saldu eta Nicken emaztearekin eta seme-alabekin erretiratu.\nAddy Nick hobea izateko asmatu zuten. Ez du lo egiten. Ez du familiarik galdetzen duenik zergatik Addy beti posta elektronikoa gauean berandu egiaztatzen duen. Gainera, ez du pankreako minbizia garatuko eta tristura eta bapatean utziko du bere postua. Addy-k ez du akordio hobea lortuko abiarazte eta berme handiago batekin gure bezeroen zerrendarekin. Ez ditu jendeak haserretuko bere eskuineko ikuspegi politiko eta erlijioso ultrakontserbadoreekin, konpainiaren twitter kontuan argitaratzeari eutsi ezin diolako. Addy-k irribarre egin eta zerbitzatu besterik ez du egiten.\nBaina saiatu gintezkeen moduan, ez da pertsona bat. Pinotxo fikzioa zen. Zein naiz ni? Sormena? Edo hotza?\nTeknologiaren kontsumitzailea naizen aldetik, ezin dut bururatzen lotura handia dudan beste avatar korporatiborik. Gogoratzen duzu MS Word 2003ren izkinan errebotatu zuen begiak eta ahoa zituen papertxoak? A zer nolako txarra. Ez zen inoiz egon behar nuenean, baina programa kargatzeko bi aldiz gehiago behar izan zuen. Twitterrek sare sozialen munduan gehien gorrotatu duen avatar bat bihurtu du: Fail Whale. Beldur naiz beste etenen bat baldin badago, haserretu diren kaliforniar tropel batek konkorra bizkarra ehizatuko duen.\nInork arrakastarik lortu al du Addy-k burutzeko diseinatutakoa?\nTeknologia konpainia bikainak pentsatzen ditudanean, haien atzean dauden jendeak pentsatzen ditut: Steve Jobs, Bill Gates, Scott Dorsey, Chris Baggott, Scott Jones. Hala ere, Addyren lana hedatzen jarraitzen du. Gure berria antolatzen ari da enpresa txikien unibertsitatea, gure buletinak bidaltzen, eta laster ordezka nazake @addresstwo twitter heldulekuaren atzean dagoen pertsonalitate gisa. Aurrerantz abiatuko al gara amildegi inpertsonal baterantz, edo lur berriei garrantzirik gabeko abandonuarekin?\nTags: avatarbrandingEnpresa txiki\nDec 16, 2011 8-en: 20 PM\nAvatar batek oso ondo funtzionatu duen lekuetako bat bezeroak anonimoa izatea gustatzen zaion industriak dira. Kreditu arintzea, ugalketa arazoak, pisua galtzea, etab. Dira bezeroak gizakiaren aurrean deseroso samarrak izan daitezkeen arloak ... giza aurpegia besterik ez bada ere. Ondo egiten bada (goiko avatarra den bezala), uste dut profesionala eta erakargarria izan daitekeela. Gaizki eginez gero, benetan kaltegarria izan daiteke.\nAvatarentzako aukerak lehertu egin daitezke, hala ere, jendea AI pertsonaiekin komunikatzera "ohitzen" den heinean. IPhone-ko Siri da adibide bat, baina badaude telefono sistema aurreratuak ordenagailuz animatutako ahotsak. Uste dut, jendeak egun jendearekin hitz egitea espero duen neurrian, "pertsonaiekiko" erresistentzia gutxiago dutela eta, pertsonaia horiek modu adimentsuagoan komunikatu daitezkeela.\nMezu bikaina - benetan pentsarazten zaitu! Eskerrik asko Nick!


Irekia Eusko Jaurlaritza - Gobierno Vasco :: EHAA xedapena 201700849\nAldizkariaren data: 2017-02-15 Aldizkari honetan argitaratua: 2017032\nIRAGARKIA, 35/16-G-TAB espedientean Osasun Saileko Gipuzkoako lurralde-ordezkariak eman duen ebazpena jakinarazteko dena.\nGaiak: ERABAKI ADMINISTRATIBOAK; ZIGORRAK; ESPEDIENTE ZIGORTZAILEA; OSASUNA; ARAU-HAUSTEAK\nXedapenaren data: 2017-01-10\nHurrenkenaren zenbakia: 201700849\nIkus 2016/07/27an argitaratutako 2016/07/12ko IRAGARPENA \nHainbat saio egin dugun arren, ezin izan diogu ohiko moduan jakinarazi ebazpena Josu Mariño Muñozi (Colon hiribidea 54-2. D, Irun, Gipuzkoa). Horregatik argitaratzen da iragarki hau.\nHonen arabera, jakinarazten zaio 2016ko urriaren 14an ebazpena eman dela, osasun-araudiaren balizko arau-hauste arin bategatik (tabakoa). Jarri zaion isunaren zenbatekoa 30 eurokoa da.\nEbazpen honek ez dio bide administratiboari amaiera ematen, eta gora jotzeko errekurtsoa aurkeztu ahal izango zaio Osasuneko sailburuordeari edo lurralde-ordezkariari, hilabeteko epean, jakinarazpena egin eta biharamunetik aurrera, Administrazio Publikoen Administrazio Prozedura Erkidearen 39/2015 Legearen 121. artikuluan eta hurrengoetan xedatutakoa betez. Espedientea Gipuzkoako Lurralde Ordezkaritzan ikusi ahal izango da (Antso Jakituna etorbidea 35, Donostia).\nEra berean, interesdunari ohartarazten zaio ordainketa hurrengo epean egin beharko duela: ebazpenaren irmotasuna hilaren 1a eta 15aren bitartean gertatzen bada, irmotasun datatik hurrengo hilabeteko 5a arte, edo, egun hori balioduna ez bada, hurrengo egun balioduna arte. Ebazpenaren irmotasuna hilaren 16a eta azkeneko egunaren bitartean gertatzen bada, irmotasun-datatik hurrengo hilabeteko 20a arte, edo, egun hori balioduna ez bada, hurrengo egun balioduna arte. Ebazpenak irmotasuna hartuko du, gorako errekurtsoa jartzeko hilabeteko epea halakorik jarri gabe igarotzen denean, edo, interesatuak gorako errekurtsorik jarriz gero, gorako errekurtsoa ezetsi egin delako berria jasotzen duenean –ezesten bada, behintzat.\nDiru-sarrera ondorengo bankuan eta kontu korrontean egingo da, espedientearen zenbakia adieraziz:\nCaja Laboral-Euskadiko Kutxa – K. zk.: IBAN ES 84 3035 0060 47 060 0 90035 9 – Euskal Herriko Diruzaintza Nagusia.\nAipatutako borondatezko epean isunaren ordainketa egin ezean, behartze-bidez bilduko da, indarrean dauden xedapenen arabera, eta dagozkion gainordainekin.\nHori guztia Euskal Herriko Agintaritzaren Aldizkarian eta Estatuko Aldizkari Ofizialean argitaratuz jakinarazten da, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 59.5 artikuluan ezarritakoaren arabera.\nEdiktu-jakinarazpen honek dies a quo moduan du eragina, epe-kontaketari dagokionez, Estatuko Aldizkari Ofizialean argitaratzen denetik aurrera.\nDonostia, 2017ko urtarrilaren 10a.\nGipuzkoako Osasun lurralde-ordezkaria.\nOsasun Publikoaren eta Adikzioen zuzendaria,\nELENA ALBISUA CORTAZAR.\nOsasun enpresa bati emandako baimena aztertzeko eskatu dio Eusko Jaurlaritzak fiskaltzari\n2014an, biktimari arreta ematerko zerbitzuak genero indarkeriak eragindako 1.767 kasutan esku hartu zuen eta 981 emakumeri ohartarazi zien haien erosatzaileak kartzelatik atera zirela\nAgerraldia: Ingurumen, Lurralde Plangintza, Nekazaritza eta Arrantzako sailburua. Ingurumen sailburuordea (2012-05-16)\nIRAGARKIA, 13/15-G-TAB espedientean Osasun Saileko Gipuzkoako lurralde-ordezkariak eman duen ebazpena jakinarazteko dena.\nIRAGARKIA, 27/17-G-CA espedientean Osasun Saileko Gipuzkoako lurralde-ordezkariak eman duen ebazpena jakinarazteko dena.\nIRAGARKIA, zeinaren bidez jakinarazten baita 07/16-G-TAB zehapen-prozeduran Osasun Saileko Gipuzkoako lurralde-ordezkariak eman duen ebazpena.\nIRAGARKIA, zeinaren bidez jakinarazten baita Osasun Saileko Gipuzkoako lurralde-ordezkariak 24/17-G-CA espedientean eman duen ebazpena.\nIRAGARKIA, 36/15-G-CA zehapen-prozeduran Osasun Saileko Gipuzkoako lurralde-ordezkariak eman duen ebazpena jakinarazteko dena.\nIRAGARKIA, G 52 2018 AD espedientean Osasun Saileko Osasun Publikoaren eta Adikzioen zuzendariak hartu duen ebazpena jakinarazteko dena.\nIRAGARKIA, Osasun Saileko Osasun Publikoaren eta Adikzioen zuzendariak 04/18-G-TAB zehapen-prozeduran emandako ebazpena jakinarazteko dena.


«Federico Ezkerra»: berrikuspenen arteko aldeak - Wikipedia, entziklopedia askea.\n«Federico Ezkerra»: berrikuspenen arteko aldeak\nFederico Ezkerra (aldatu)\n21:42, 25 abuztua 2016ko berrikusketa\n200 bytes added , Duela 3 urte\nbarne lotura zuzenketa\n13:30, 15 abuztua 2015ko berrikusketa (aldatu)\n21:42, 25 abuztua 2016ko berrikusketa (aldatu) (desegin)\n| zuzendutako urteak =\n| zuzendutako taldeak =\n| garaipen nagusiak = [[Kataluniako Itzulia|Volta a Catalunya]] ([])
[[Espainiako errepideko txirrindularitza txapelketa|Espainiako Txirrindularitza Txapelketa]] ([])
[[Espainiako Vuelta]]: etapa 1\nFederico Ezkerra [[Gordexola]]n jaioa bazen ere, [[Sodupe]]koa izan zen, bertan bizi baitzen []an hil arte. Eskalatzaile fina, bere karreran 87 garaipen lortu eta euskal txirrindulari onenetariko bat izan zen.\n[]ean [[Gipuzkoa]]ko Txapelketa lortu zuen. Bitan irabazi zituen [[Valentziako Erkidegoko Itzulia|Levanteko Itzulia]] eta behin [[Kataluniako Itzulia|Volta a Catalunya]] ([]an hain zuzen ere). []an [[Espainiako errepideko txirrindularitza txapelketa|Espainiako Txirrindularitza Txapelketa]] lortu zuen. [[Espainiako Vuelta]]n etapa bat lortu zuen []an.\n[[Frantziako Tourra]]n hainbat aldiz hartu zuen parte. []an debuta egin eta ihesean [[Galibier]] igo zuen bakarrik, hala ere [[René Vietto]]k harrapatu eta ezin etapa irabazi. Urte hartan sailkapen orokorreko 19. postuan bukatu zuen. []an etapa bat irabazi zuen, [[uztailaren 19]]an hain zuzen ere. 17.a bukatu eta berriro [[Galibier]]ren onena izan zen. []an parte hartu arren, utzi zuen lasterketa.\n* [[Espainiako errepideko txirrindularitza txapelketa|Espainiako Txirrindularitza Txapelketa]] [[Fitxategi:Gold medal with cup.svg|16px]] [[Fitxategi:Jersey spanishflag.svg|20px]]\n* [[Valentziako Erkidegoko Itzulia|Levanteko Itzulia]]\n* Lizarrako Itzulia\n* [[Espainiako Vuelta]]n: etapa 1\n* [[Espainiako errepideko txirrindularitza txapelketa|Espainiako Txirrindularitza Txapelketa]] 2.a [[Fitxategi:Silver medal with cup.svg|16px]]


Martxoaren 19an jokatuko da Etxarri Aranatzen Bardoen finala — Bardoak 2016\nMartxoaren 19an jokatuko da Etxarri Aranatzen Bardoen finala\nBi hilabeteren ostean, Bardoak Nafarroako taldekako txapelketaren hirugarren edizioa martxoaren 19an ailegatuko da amaierara. Etxarri Aranazko frontoian jokatuko da finala, arratsaldeko 17:00etan hasita. Hiru taldek hartuko dute parte finalean, Iruñeko “Obario Maldikoak”, Leitzako “Atekaberts” eta Berako “Larungo Antenak”.\nHonako bertsolariak dira finalean egongo direnak: Saioa Alkaiza, Aimar Karrika eta Irati Majuelo “Obario Maldikoak” taldean; Ander Fuentes “Itturri”, Joanes Illarregi, Xabat Illarregi eta Migel Mari Elosegi “Luze”, “Atekaberts” taldean eta Julen Zelaieta, Aitor Elexpuru, Patxi Castillo eta Jokin Pinatxo, “Larungo antenak” taldean.\nBardoetan parte hartu duten gainerako taldeetako kideek zein entzuleen botoek erabakiko dute zein talde den Bardoen hirugarren edizio honen irabazlea.\nFinalean honako lana egin beharko dute hiru talde finalistek, taldekideen artean banatuta:\nv Hasierako agurra, taldeka puntuagarria\nZortziko handian binaka gaia emanda hiruna bertso\nZortziko txikian binaka ofizioka hiruna bertso\nSei puntuko motzean binaka ofizioka hiruna bertso\nZortziko txikian hiru punturi erantzun\nObjektu bati bertso bana\nGaia emanda doinu eta neurri librean bertso bat osatu, publikoak oinak asmatuz (“potokumeak”)\nKoplak taldeka, bi kideren artean\nGaia emanda talde bakoitzeko taldekide banak bi bertso osatu\nHiru rol desberdinekin eta egoera emanda, hiruko ofizioa, bina bertso osatu arte\nPuntukako saioa taldekideen artean\nv Bukaerako agurra, banaka ez puntuagarria\nFinalerako sarrerak dagoeneko salgai daude www.bertsosarrerak.eus atarian. 10 euroan dago sarrera Bertsozale Elkarteko bazkideentzat, 5 euroan 16 urtetik beherakoentzat eta 12 euroan gainerakoentzat.\nInternetez gain, Nafarroako hainbat herritan salgai daude saiorako sarrerak: Etxarri Aranatzen Leku Ona eta Xapatero tabernetan, Iruñean Karrikirin, Leitzan Maimur liburudendan, Beran Kataku ostatuan eta Lesakan okindegian.\nOhi bezala, finala amaituta triki-poteoa egongo da herrian barna eta amaitzeko Bardoen afaria. Afarirako txartelak ere salgai daude, horiek soilik internetez erosten ahal dira eta kopuru mugatua da.\nBardoen finala antolatzeko, Etxarri Aranazko udalaren eta Sakanako bertso-eskolaren laguntza izan du Nafarroako Bertsozale Elkarteak.\nUrtarrilaren 22an abiatu zen Bardoen aurtengo edizioa eta osotara 23 saio jokatu dituzte Nafarroan barna. 121 parte-hartzaile izan dira 16 taldetan banatuta, horietatik 71 bertsolari zirela. Hirugarren edizio honetan Bardoak eremu berrietara zabaldu dira eta lehen aldiz Lizarran, Altsasun eta Aurizberrin taldeak atera dituzte.\nFinalera ailegatu diren hiru taldeak.


Saharatik Irunera irribarrearen bila – Irunero\nPosted on 2014(e)ko abuztuak 1 by Irunero\nAljerian bizi dira, errefuxiatuentzako kanpamenduetan, baldintza kaskarretan.\nHorietako hamabi haurrek Irunen uda igarotzeko aukera izan dute, besoak\nzabalik hartu dituzten familien elkartasunari esker. Irungo Udalak Saharatik etorri berriak diren haurrei ongietorri ekitaldia eskaini die uztailaren hasieran. Gizarte Ongizate, Hezkuntza eta Gazteria Udal arloak, TADAMUN elkartearekin batera, izan dira harreraren sustatzaileak.\nH amalaugarren urtez Saharako zazpi eta hamabi urte bitarteko umeak etorri dira gurera, “Oporrak bakean” programaren bitartez. Euskadi osora iritsi diren hirurehunetatik, hamabi hartu dituzte familia irundarrek.\n“Oporrak bakean” egitasmoak bi helburu ditu: gizaldekoa eta solidarioa. Egonaldiak irauten duen bi hilabeteetan beren elikadura hobetzen dute eta mediku-azterketak egiten dituzte. Beste alde batetik, ibaiak, mendiak, itsasoa, basoak, eta abar ezagutzen dituzte. Kontuan izan behar da bizitza osoan ez dutela horrelako paisaiarik ikusi, liburuetan izan ezik. Ume hauek urtean zehar errefuxiatuentzako kanpamentuetan bizi dira, baldintza eskasetan. Udan beroa dute arerio nagusi, tenperatura berrogeita hamar gradutara ere hel daiteke eta.\nAma baten esperientzia aberasgarria\nAmaia Segurola Saharako ume bat hartu duen boluntario bat da. Argi dauka zeinen garrantzizkoa den programa honetan parte hartzea horrenbeste behar duten laguntza eskaintzeko haurrei. Kontent eta irribarretsu ikusteak bereziki gogobetzen du Amaia. “Lehendabiziko egunak gogorrak izan dira, haurrak bere familiaren falta nabaritzen duelako. Hori dela eta, deiak egin behar izan ditugu Aljeriara. Orain ongi moldatzen gara”. Etxean haur hauetako bat hartzeko ezer gutxi behar dela adierazi du Amaiak: “Beste ohe bat jartzea eta janari pixka bat gehiago erostea, besterik ez.”\nSidahmed Irunera etortzen den hirugarren uda da. Opor hauek biziki pozten dutela azaldu zuen harrera ekitaldian. Bere kirolik gustukoenak futbola eta igeriketa direla kontatu zuen. Halaber, padela, dantza, piraguismoa, bide heziketa eta gure inguruetako zenbait lekutara txangoak egiteko aukera izango du.\nEsperientziaren alde positiboak ez dira haientzat bakarrik. Errefuxiatuen kanpamenduetan jaio dira eta beren familiek erbeste luze bat bizi dute. Handik kanpo igaroko dituzten bi hilabete hauek egunerokoan bizi duten errealitatea eta historia munduari jakinarazteko aukera garrantzi-tsua da. Harrera familientzat ere bizikidetza esperientzia oso onuragarria da gure gizarte balioak aberasteko.\nIrun eta Smararen arteko senidetzea\n2003. urteaz geroztik laguntza-hitzarmen bat izenpetzen da urtero lankidetza programa hedatzeko. Irungo Udalak diru-laguntza ematen du, “Oporrak Bakean” egitasmoaren barruan etortzen diren umeei bidaiak eta aseguruak ordaintzeko. Gainera, minen biktimen zentroari diru laguntza ematen zaio.\nPosted in Beti GazteTagged sAHARA


Irekia Eusko Jaurlaritza - Gobierno Vasco :: Tknika Unescoren Unevoc sareko kide ofizial bihurtu da\nTknika Unescoren Unevoc sareko kide ofizial…\n\nEzkerretik eskumara: Iñaki Mujika, Tknikaren zuzendari exekutiboa; Shyamal Majumdar, Unescoren UNEVOC sarearen zuzendaria; Niko Sagarzazu, Plangintza eta Kudeaketa zuzendaria; eta Rikardo Lamadrid, Teknologia eta Ikaskuntza Aurreratuen zuzendaria Iturria: Irekia\n\nTknika Unescoren Unevoc sareko kide ofizial bihurtu da Iturria: Irekia\nLanbide Heziketari Aplikatutako Ikerketa eta Berrikuntzako Euskadiko Zentroa da Estatuan aitorpen hau jaso duen zentro bakarra\nUNEVOC Unescoren Hezkuntza eta Prestakuntza Tekniko eta Profesionalerako Zentroak, lan mundurako prestakuntza sustatzea du helburu\nTKNIKA - Lanbide Heziketari Aplikatutako Ikerketa eta Berrikuntzako Euskadiko Zentroak, UNESCOren UNEVOC Nazioarteko Zentroaren zuzendariaren, Shyamal Majumdar doktorearen bisita izan du gaur. Bisitaren helburua izan da ofizialki egiaztatzea TKNIKA UNEVOC sareko kide izango dela hemendik aurrera. Estatu osoan aitorpen hori duen zentro bakarra izango da, beraz, TKNIKA.\nEusko Jaurlaritzako Lanbide Heziketako Sailburuordetzak koordinatuta egin den errekonozimendu-ekitaldian parte hartu dute Eusko Jaurlaritzako Kanpo Harremanetarako ordezkariek, SPRIren nazioarteko arduradunek, CONFEBASK eta OSKESTRAren ordezkariek, Lanbide Heziketako ikastetxe-sareen ordezkariek eta beste organizazio batzuetako nazioartekotzearen arduradunek.\nAmaierako lan-mahaian, Euskadin UNEVOC zentro bat izateak zabaltzen dituen aukeren berri eman die Majumdar doktoreak bertaratuei. Orain arte TKNIKA Europa mailako erreferentziako zentroa izan da, eta hemendik aurrera Hezkuntza eta Prestakuntza Tekniko eta Profesionalaren arloko mundu osoko eragile gailenekin partekatuko ditu esperientziak.\nUNEVOC- Hezkuntza eta Prestakuntza Tekniko eta Profesionalerako Nazioarteko Zentroa\nUNEVOC sarea Hezkuntza eta Prestakuntza Tekniko eta Profesionalerako (EFTP) plataforma global espezifikoa da Unescoren baitan, eta Hegoaldeko herrien arteko eta Iparraldeko eta Hegoaldeko herrien arteko lankidetza sendotzea du helburu, beti ere lan mundurako ikaskuntzari dagokion arloan. UNEVOC sarea osatzen dute EFTPko erakundeen barruan diharduten UNEVOC zentro indibidualek, eta EFTPko nazioarteko eta eskualdeetako lankidetza-eskaintza koordinatzen dute.\nSareari esker, UNEVOC zentro indibidualek EFTPren edozein alderdiri buruzko ezagutzak eta esperientziak parteka ditzakete elkarrekin, esperientzia nazionalak truka ditzakete eta guztientzat garrantzizkoak diren gaiak eztabaida ditzakete, eurek edo UNESCO-UNEVOC Nazioarteko Zentroak antolatutako bilera errealen esparruan.


Live erruleta Online Free Play | Get Free £ 5 | Slot Fruity £ 5 + £ 500 FREE! Live erruleta Online Free Play | Get Free £ 5 | Slot Fruity £ 5 + £ 500 FREE!\nPlay Live erruleta Online Free Play Slot Fruity At – Get Free £ 5\nThe 'Live erruleta Online Free Play’ Berrikusi arabera Slotfruity.com\nApustuak- hobby batzuk eskuratuko bat, zortea talentu bat gutxi edukitzeko. Apustuak da enpresa larriak eta Slot Fruity kasinoa da bit bakoitzean bera attuned. Hemen Slot Fruity at, egin ditugu eskuragarri klasiko jokoa jokoak eta horien artean Blackjack eta erruleta bezalakoa zenbakiak ageless. Play online erruleta-free, bizi eta exhilarating eta zurekin hartu hobetu osoan akordio esperientzia bat.\nGozatu Live erruleta Online Free Play edonondik – Parte hartu orain\nGrab 100% Bat datozen Bonus £ 200 + Jaso 10% Cash Back Asteartero\nSlot Fruity casino asko online casino jokoak ERAGILEAK arrakastatsua da. Antzezlana doan & bizi erruleta online free play Zenbaki hau artean bat besterik ez da. Gure zerbitzuak lagundu online erruleta edozein doakoa play duzu. eta harritzea- Poltsa hobariak izateko aukera lortu duzu ezer uholdeak gabe.\nOrduan ez emateagatik ordaindu eta play. kuota nominala Gordailua eta grab are handiagoa hobariak eta sustapen-eskaintza.\ngara guztiak zure erruleta esperientzia dibertigarria eta erraza mantenduz buruz.\nOf Live erruleta Online Free Play prestazioak Us batera\nPlay erruleta fun bizi eta jackpots eta eskaintza irabazteko. harrigarria jorratzen askatu dugu eguneroko baita astero bezala. Play online erruleta zuzeneko & Gurekin doan eta zirraragarria aukera horiek eskuratu.\nKontu berri bat ireki gordailua doan eta grab free casino kredituak\nHartu jorratzen interesgarri egun bakoitzeko\nAukeratu American erruleta gordailuak free jolasteko, edo arrain zerbait apur bat poltsikotik atera eta benetako akordio jolasteko. Just gozatu bizi erruleta online free play Slot Fruity at.\nGure Bezeroaren Arretarako Zerbitzuak\nSlot Fruity casino ingurumena erabat dibertigarri eta tentsio-free bat bermatzen for you jokalari gozatzeko; hau da, nagusiki, zergatik asmatu eta izendatu ditugun guztiz hornituak eta denbora guztia eskuragarri bezeroarentzako arreta band hori arduratuko da zure zuzeneko erruleta online free play zerikusia woes guztiak.\nZure esanetara gaude e-mails bidez, telefono deiak eta, gainera, gure zuzeneko txat ia egun aukera zuzeneko erruleta on zure zalantza guztiak garbitu online free play on. Guztiak egin behar duzun da iristea, eta erdibidean zu ezagutzeaz dugu.\nIrabazi eta Erretiratuko\nNahiko erraza da. Play duzu ordaindu bada edo free casino erruleta jokoak eta irabaziko duzu, zerbitzu hori diru hori erretiratuko gure Slot Fruity batetik, utzi egingo zenuen kontu kontu korrontean sartu behar dugu hassle gabe.\nbanka batzuk nahiko zerbitzuak onartzen dugu eta horri esker, Visa txartelak jasotzen dutenek, MasterCards, Maestro, Skrill, PayPal ordainketa eta beste batzuk, hala nola,.\nGordailua eta gozatu zuzeneko erruleta online free play.\nGordailua Via Mobile - eragozpenik gabe\nHau inprobisazioa beste zuzeneko casino erruleta esperientzia jokalariek komenigarria egiteko da.\nGuztiak egin behar duzun da erabili telefono mugikorra Slot Fruity kasinoan gordailuak eta ez banku txartelaren drama ordaindu got behera joan behar du. Segundo batzuen da guztia hartu gordailu mugikor bat egiteko, eta, hasteko, gure awesome bonus eskaintza irabaztea izango da.\nGailu onartzen dugu\nSlot Fruity partidak exekutatu ia Android bezalako plataforma guztiak, Symbian, Blackberry, iOS- iPhone, iPads eta Windows. Hartu zure gailua eta esperientzia zuzeneko erruleta online free play gainean.\nOrdenagailukoaren sintonizatu eta gero gailu mugikor batera aldatzeko eta ziur ez duzu galdu fun bigarren bat erruleta apustuak estrategiak diseinatzeko egin dugu.\nGozatu Gambling Osasuntsu\nLasterketan parte hainbeste online casinos With, Slot Fruity casino oraindik goialdean kokatu da bere ezaugarri nabarmenak eta erabiltzeko erraztasuna delako. Ez da harritzekoa, jolastu ahal izango duzu Online, Live & Bat osoan akordio alderdi kezkatu gabe Free Erruleta, bakarrik Slot Fruity at.